
DIN ISTORIA EVOLUTIONISMULUI 

Ideea de apariţie spontană a vieţii (prin factori întâmplători) şi ideea 
de evoluţie a speciilor provin din filosofia păgână. 

Anaximandru (610-546 î. Hr.) credea că animalele au apărut din 
mare datorită căldurii solare; că la început erau acoperite cu o scoarţă de 
spini pe care apoi au pierdut-o. 

După Empedocle (483-423 î. Hr.) viaţa s-a născut din mâlul încălzit 
din care au ieşit segmente de fiinţe vii, membre izolate, ochi fără cap etc. El 
credea că fiinţele vii apăreau prin asocierile întâmplătoare ale acestor 
segmente. 

Democrit (460-370 î. Hr.) considera că omul s-a plămădit ca un 
viermişor, din mâl. 

Aristotel (384-322 î. Hr.) considera că s-a trecut spontan de la neviu 
la viu prin nişte elemente intermediare. Mai credea că plantele sunt verigi 
intermediare între obiectele neînsufleţite şi animale. 

Teofrast din Eresos (370-287 î. Hr.) considera că plantele se pot 
metamorfoza spontan. 

Lucreţiu (98-55 î. Hr.) afirma că speciile au apărut prin combinarea 
întâmplătoare a unor elemente. 

Geber (720-813) pe numele său arab Abu Musa Djaber ibn Hayyan, 
continuator al filosofiei lui Empedocle, avea o viziune evoluţionistă extinsă 
la întreaga materie. Bazându-se pe asemănările exterioare, credea că prin 
reacţii chimice se poate transforma cuprul în aur. 

Albertus Magnus (1 193-1280) era convins că plantele pot trece dintr- 
o specie în alta sub influenţa solului, a nutriţiei sau a altoirii. Credea că orzul 
se poate transforma în grâu, iar stejarul în viţă de vie. 

Pierre Charron (1541-1603), scriitor şi moralist francez, a afirmat 
înrudirea omului cu animalele şi a încercat desprinderea moralei de religie. 

Georges Louis Leclerc conte de Buffon (1707-1788), naturalist şi 
scriitor francez, considera că din putregai se pot naşte tenii, omizi, gândaci şi 
păduchi. 

Julien de la Mettrie (1709-1751), filosof materialist şi medic francez, 
accepta perfecţionarea progresivă a speciilor şi considera că omul este o 
maşină în activitatea căreia nu este nevoie de suflet. 

Denis Diderot (1713-1784), filosof materialist şi scriitor francez, unul 
din cei mai cunoscuţi iluminişti şi redactor principal al Enciclopediei, credea 
că vietăţile apar spontan prin combinaţii chimice întâmplătoare. 



Jean-Pierre Antoine de Monet, cavaler de Lamark (1744-1829), 
naturalist francez, considera că vietăţile au apărut spontan şi apoi au evoluat 
de la simplu la complex. 

Pierre Jean Cabanis (1757- 1808), filosof materialist, scriitor şi 
medic francez, considera că materia în mişcare produce forme de viaţă. 

Erasmus Darwin (1731-1802), bunicul lui Charles Darwin, gândea şi 
el că viaţa a apărut spontan. Mai credea că vietăţile au evoluat datorită 
dorinţelor lor şi eforturilor de voinţă. 

în acea epocă circula ideea că animalele cu dinţi au apărut din cele 
fără dinţi, din dorinţa lor de a mesteca hrana. 

In acest context s-a format gândirea lui Charles Darwin (1809-1882), 
considerat părintele evoluţionismului. El credea că omul descinde dintr-un 
mamifer păros, cu coadă şi urechi ascuţite, care trăia în copaci. Darwin a 
preluat ideile filosofice evoluţioniste şi le-a dat un aspect exterior ştiinţific. 
Principalele sale cărţi sunt: Originea speciilor prin selecţie naturală sau 
păstrarea raselor favorizate în lupta pentru existenţă (1859, trad. rom. 
1957) ^.Descendenţa omului (1871, trad. rom. 1967) 

Thomas Henry Huxley (1825-1895), biolog englez, a fost unul dintre 
cei mai activi propagatori ai ideilor lui Darwin. Nepotul său, biologul Julian 
Huxley a fost iniţiatorul unei religii naturaliste numite umanism evoluţionist 
şi a devenit secretarul general fondator al UNESCO (Organizaţia Culturală, 
Ştiinţifică şi Educativă a Naţiunilor Unite). In 1959, la universitatea din 
Chicago, s-a desfăşurat Centenarul Darwin - 100 de ani de la publicarea 
Originii speciilor. Cu această ocazie, Julian Huxley a spus, printre altele: 
„întreaga realitate este un unic proces de evoluţie. [...] în modelul 
evoluţionist de gândire nu mai este nevoie şi nici loc pentru supranatural. 
Pământul nu a fost creat, ci a evoluat. Tot aşa s-a întâmplat şi cu animalele şi 
plantele care îl locuiesc, inclusiv cu noi, oamenii." l 

Friedrich Engels (1820-1895), fondator, alături de Marx al 
comunismului zis ştiinţific şi al materialismului dialectic şi istoric, a trecut 
de tânăr la ateism, influenţat de gruparea „Tânăra Germanie". în 1842 a 
plecat în Anglia, stabilindu-se la Manchester. Acolo a avut loc trecerea sa la 
comunism. în august 1 844, în drum spre Germania, se întâlneşte la Paris cu 
Marx, cu care leagă o strânsă prietenie. în 1850 revine la Manchester. în 
această perioadă, Engels studiază ştiinţele naturii, inclusiv lucrările lui 
Darwin, care au avut asupra lui o influenţă puternică. A scris un număr mare 
de cărţi cu conţinut materialist şi a întreţinut o bogată corespondenţă cu 



1 Citat de Ieromonahul Damaschin, în prefaţa cărţii Ieromonahului Serafim Rose, Cartea 
Facerii, crearea lumii şi omul începuturilor, Ed. Sophia, Bucureşti, 2001, p. 6. 



partidele socialiste din întreaga lume, răspândind ideile materialist- 
evolutioniste. 

Karl Marx (1818- 1883), filosof materialist şi economist german, 
colaborator al lui Engels, a redactat împreună cu acesta Manifestul Partidului 
Comunist, apărut în 1848. In corespondenţa sa cu Engels, face referire la 
teoria lui Darwin, în care vede o bază ştiinţifică pentru doctrina lor 
materialistă. Din operele lui Marx şi Engels au fost traduse în limba română, 
în perioada comunistă, 76 de titluri. 

Vladimir Ilici Lenin (1870-1924), continuator al operei lui Marx şi 
Engels, a întemeiat Partidul Comunist al Uniunii Sovietice. In 1895 a 
înfiinţat la Petersburg Uniunea de luptă pentru eliberarea clasei muncitoare. 
In 1907 a plecat în Elveţia şi apoi în Franţa, unde a studiat ştiinţele naturii 
din perspectiva materialismului dialectic. In 1917, Lenin conduce direct 
insurecţia armată din Rusia, prin care, la 7 noiembrie (25 octombrie) se 
instaurează puterea comunistă. După revoluţie, conduce şi revoluţia 
culturală, stabilind un plan educaţional materialist-evoluţionist. în opera lui 
Lenin există numeroase referiri la România, care scot în evidentă interesul 
cu care el urmărea evenimentele sociale, economice şi politice din ţara 
noastră. Din 1950, au fost traduse în limba română Operele lui Lenin în 40 
de volume. La Congresul al Xl-lea al Partidului Comunist Român, s-a 
apreciat că „programul Partidului Comunist Român constituie expresia 
marxism-leninismului creator în România." 

Când comuniştii au preluat conducerea în România, au eliminat 
învăţătura creştină ortodoxă din şcoli, au desfiinţat catedrele de Apologetică 
de la Facultăţile de Teologie Ortodoxă, aruncând în temniţă pe profesori, şi 
au realizat manuale şcolare cu un pronunţat caracter ateist-evoluţionist. Se 
urmărea mai ales propaganda evoluţionistă şi discreditarea Sfintei Scripturi, 
într-o carte din 1968, găsim scris că „strămoşul omului semăna cu o 
maimuţă. Capul său, cu fruntea îngustă şi înclinată, cu maxilarul inferior 
masiv ieşit în afară şi cu canini mari şi ascuţiţi, era aşezat pe un trup 
voluminos şi păros, cu abdomenul mare şi spinarea lată. [...] El mergea în 
patru picioare. [...] Adoptând poziţia verticală, strămoşul nostru a păşit mai 
repede pe calea umanizării. A dispărut necesitatea de a recurge în timpul 
încăierării la maxilare şi canini. Era mai comod să te aperi şi să ataci cu 
ajutorul mâinilor, al unei bâte solide, al unui bolovan." 2 

După revoluţia din decembrie 1989 s-a continuat editarea manualelor 
evoluţioniste. în clasa a V-a, elevii sunt învăţaţi că „evoluţia plantelor s-a 
realizat de la plante unicelulare la plante pluricelulare, de la plante inferioare 



2 V. V. Lunkevici, Biologia distractivă, traducere din limba rusă, Ed. Ştiinţifică, 1968. 



la plante superioare." în clasa a Vi-a, elevii sunt învăţaţi că „modificările 
condiţiilor de mediu de pe pământ au dus la apariţia vieţii şi apoi la evoluţia 
ei" şi că „maimuţele şi omul au avut un strămoş comun." Iar în clasa a XII-a, 
elevilor li se spune că „specia hominidelor a pierdut haina de blană naturală 
a maimuţelor, devenind o maimuţă nudă." 

Evoluţionismul se predă în continuare şi în învăţământul universitar. 

Mulţi oameni sunt atât de obişnuiţi cu ideea de evoluţie a speciilor, 
încât au impresia că aceasta este un fapt ştiinţific, nu o simplă concepţie 
filosofică. 



CE ÎNSEAMNĂ fapt ştiinţific şi teorie ştiinţifica ? 

Faptele ştiinţifice sunt realităţi dovedite prin observaţii sau experienţe 
ştiinţifice. Exemple de fapte ştiinţifice: îngheţarea apei, transportul 
aminoacizilor prin membrana celulară, faptul că grâul conţine proteine cu 
toţi aminoacizii esenţiali necesari omului, existenta reflexelor condiţionate. 

Evoluţia speciilor nu este un fapt ştiinţific. „Dovezile directe ale 
evoluţiei", prezentate de evoluţionişti, nu dovedesc evoluţia, ci adaptarea la 
mediu şi selecţia. Referindu-se la derivaţie, adică la transformarea speciilor, 
profesorul universitar Nicolae Paulescu - descoperitorul insulinei - arăta 
foarte clar că „numai observaţia directă a transformării dintr-o specie actuală 
în alta poate constitui o probă ştiinţifică în favoarea derivaţiei." 

O teorie ştiinţifică este un model explicativ sau un sistem de modele 
explicative pentru un fenomen real sau pentru o clasă de fenomene reale. 
Subliniem că fenomenul studiat trebuie să fie real, trebuie să existe. De 
exemplu, există fenomenul de transport prin membrana celulară şi există 
diverse mecanisme explicative. 

Deşi evoluţia speciilor nu a fost dovedită, evoluţioniştii au imaginat 
mai multe mecanisme explicative. Este o eroare gravă să se construiască 
modele explicative pentru un fenomen care nu există. Având în vedere acest 
aspect, afirmăm că evoluţionismul nu este o teorie ştiinţifică. 

Evoluţionismul este o concepţie filosofică bazată pe noţiuni lipsite de 
sens şi pe raţionamente greşite. 



3 N. C. Paulescu, Fiziologie Filosofică, voi. I, Fundaţia Regală pentru Literatură şi Artă, 
1944. 



NOŢIUNI EVOLUŢIONISTE LIPSITE DE SENS 

Noţiunea de „dovadă experimentală a originii vieţii" este lipsită de 
sens. Activitatea coordonată a unor cercetători (fiinţe raţionale) nu poate fi o 
dovadă a apariţiei spontane a vieţii, prin fenomene întâmplătoare (fără 
intervenţia unei fiinţe raţionale). 

In evolutionism, virusurile sunt denumite "forme de viată acelulare", 
pentru a se crea impresia că a avut loc o evoluţie de la forma acelulară la 
forma celulară. Această denumire este greşită, deoarece virusurile nu au 
metabolism propriu şi nu se autoreproduc, deci nu sunt forme de viaţă. Chiar 
şi unii evoluţionişti recunosc faptul că „ viaţa se manifestă numai în cadrul 
organismelor cu structură celulară" , adică nu există viaţă în formă 
acelulară. 

Evoluţioniştii consideră că prima genă a apărut prin combinaţii 
chimice întâmplătoare. Noţiunea de „primă genă" este lipsită de rigurozitate 
ştiinţifică, din două motive. Primul motiv: nu este permisă folosirea noţiunii 
de „primă genă" fără dovedirea clară a existenţei procesului evolutiv 
abiogen de formare a genelor, susţinut de evoluţionişti. „Prima genă" ar fi 
primul produs al acestui proces. Dacă procesul nu există, atunci nu există 
nici acest prim produs. Al doilea motiv: Când spunem „genă", spunem 
implicit „informaţie". Dar, în sistemul ateist-evoluţionist, această informaţie 
nu are sens în absenţa unui receptor informaţional. Iar receptorul 
informaţional nu exista în acel moment, deoarece nu exista gena pentru 
sinteza lui (nu poate exista o genă înainte de prima genă). 

Noţiunea de „dovadă experimentală a originii comune a două 
proteine" este lipsită de sens. Eventuala origine comună a două proteine nu 
poate fi dovedită experimental, pentru simplul motiv că experienţa se 
realizează în prezent, în laborator, de către cercetători (fiinţe raţionale), iar 
originea comună ar fi fost, după estimarea unor biologi evoluţionişti, în urmă 
cu sute de milioane de ani, prin procese naturale, fără intervenţia unor fiinţe 
raţionale. Activitatea coordonată a unor cercetători nu poate fi dovada 
originii naturale a unei structuri. 



4 Marin Andrei, Ion Popescu, Florica Mărăscu, Măria Şoigan, Biologie manual pentru 
clasa IX, Ed. Didactică şi Pedagogică, 1996, p. 105. 



ERORI DE LOGICA IN RAŢIONAMENTELE EVOLUŢIONISTE 

Evoluţionismul se bazează pe următoarele erori de logică: 

Confuzia între evoluţie şi selecţie. Evoluţioniştii folosesc dovezi ale 
selecţiei naturale sau artificiale, încercând să demonstreze evoluţia speciilor. 

Confuzia între evoluţie şi adaptare la mediu. Exemple de adaptare 
sunt prezentate drept exemple de evoluţie. 

Falsa implicaţie „asemănare morfologică implică descendenţă". 
Asemănarea morfologică dintre două specii este luată drept dovadă a 
legăturii filogenetice (se afirmă că o specie provine din alta sau că cele două 
specii au un strămoş comun). 

Falsa implicaţie „asemănare genetică implică descendenţă". 
Asemănarea genetică dintre două specii este luată drept dovadă a legăturii 
filogenetice. 

Falsa implicaţie „asemănare biochimică implică descendenţă". 
Asemănarea biochimică dintre două specii este luată drept dovadă a legăturii 
filogenetice. 

Falsa implicaţie „asemănare embrionară implică descendenţă". 
Asemănarea embrionară dintre două specii este luată drept dovadă a legăturii 
filogenetice. 

Falsa implicaţie „varietate implică evoluţie". Marea varietate a 
lumii vii este considerată o dovadă a evoluţiei. 

Generalizarea nejustificată. Se folosesc noţiunile generale de 
„floare" şi „frunză", pentru a se evita demonstrarea transformării frunzei în 
floare la fiecare specie de plantă cu flori. 

Condiţii necesare luate drept condiţii suficiente. Se spune că viaţa a 
apărut odată cu apariţia primelor gene. In realitate, genele sunt elemente 
necesare, nu suficiente. 

Afirmaţii contradictorii. Se afirmă că primele vietăţi au avut o 
alcătuire simplă, acelulară. Iar apoi se spune că nu există viaţă decât în 
formă celulară. 

Argumentarea în cerc vicios. Pe baza ipotezei evoluţiei se trasează 
un arbore filogenetic. Acest arbore este adus apoi ca dovadă a evoluţiei. 

Ajungem astfel la concluzia profesorului Nicolae Paulescu: 

„Generalizări nejustificate, raţionamente defectuoase - iată firul cu 
care este cusută doctrina transformării speciilor." 5 



N. C. Paulescu, Generaţia spontanee şi darwinismul în faţa metodei experimentale, în 
Fiziologie filosofică, I, p. 189. 



ASPECTE ALE EVOLUŢIONISMULUI 
ÎN GIMNAZIU 



CLASA A V-A. 
BIOLOGIE VEGETALĂ 



Capitolul 6 al manualului [19] este intitulat „Evoluţia plantelor". Se 
afirmă că „ plantele şi animalele care au trăit în trecutul îndepărtat pot fi 
cunoscute, deoarece in scoarţa Pământului se păstrează rămăşiţe ale 
vieţuitoarelor dispărute. Acestea se numesc fosile. "([19], p. 161) Dar 
dispariţia unor vieţuitoare nu dovedeşte transformarea evolutivă a lor. Există 
şi astăzi aşa-zise „fosile vii". Mult timp s-a crezut că ele au dispărut, 
transformându-se în alte specii. Recent s-au descoperit în viaţă exemplare 
din speciile presupuse dispărute. Trăiesc astăzi alge care aparţin unor tipuri 
străvechi; în forma lor nu se constată schimbări importante. Există în viaţă o 
specie de ferigă „primitivă" cu frunze mici şi puţine. S-au păstrat şi cycadee 
- un fel de ferigi despre care unii biologi cred că au apărut în urmă cu 140 de 
milioane de ani. Se credea că „strămoşul" arborelui mamut a dispărut de 20 
de milioane de ani. Dar iată că, în 1962, un student chinez, T. Wang, 1-a 
descoperit vieţuind în pădurile din China Centrală. Mai trăieşte astăzi o 
specie de conifere „primitive", despre care unii oameni de ştiinţă 
evoluţionişti spun că se menţine de 250 de milioane de ani. In ţara noastră 
mai găsim dreţe, specie despre care se spune că există de 200 000 de ani. 
Menţionăm că toate aceste datări aparţin evoluţioniştilor. Şi dintre animale 
există multe „fosile vii". Ele nu au evoluat. 

In continuare se afirmă că „oamenii pot determina vârsta fosilelor" 
([19], p. 161), dar procedeele de datare folosite nu sunt riguroase ([15]). în 
plus, dacă am găsit o fosilă şi am determinat vechimea ei, specia poate fi 
mult mai veche (alte exemplare nefiind păstrate sau nefiind găsite). Specia 
poate fi şi mult mai nouă, din cauza erorilor de datare. 

Manualul prezintă apoi „principalele etape ale evoluţiei plantelor " 
([19], p. 163). Elevii pot vedea aici un „arbore genealogic". La rădăcina 
arborelui s-au desenat vieţuitoarele simple, apoi din ce în ce mai complexe, 
în acest fel se formează impresia că vietăţile simple s-au transformat în 
vietăţi complexe. în realitate, evoluţia nu s-a observat. „Arborele 
genealogic" este un simplu desen din imaginaţia unor oameni. Nu este o 



dovadă a evoluţiei. Fiecare botanist are o părere proprie. Chiar şi autorii 
manualului recunosc că „ algele roşii au o poziţie incertă, părerile 
botaniştilor fiind diferite ".([19], p. 164) 

La sfârşitul lecţiei găsim scris: „Reţineţi! Evoluţia plantelor s-a 
realizat pornind de la plante din mediul acvatic la plante de uscat, de la 
plante unicelulare la plante pluricelulare, de la plante inferioare la plante 
superioare. "([19], p. 164). Aceasta este doar în imaginaţia unor biologi atei. 
în realitate, evoluţia nu s-a observat. Pentru că nu au credinţă în Dumnezeu, 
aceşti oameni încearcă să explice existenţa actuală a plantelor prin 
transformarea unora în altele, dar nu arată cum s-ar fi obţinut această 
"transformare", nici nu explică apariţia primelor plante. 

Plantele „sunt sursa principală de oxigen necesar respiraţiei noastre. 
Tot ele reprezintă sursa inepuizabilă de hrană pentru om şi animalele pe 
care acesta le creşte" ([19], p. 166). Unele rădăcini depozitează substanţe 
hrănitoare. De exemplu, rădăcinile îngroşate de morcov ([19], p.32)... 
Pentru conţinutul lor bogat în vitamine şi substanţe hrănitoare, multe fructe 
sunt nelipsite din alimentaţia omului ([19], p. 62)... De la multe plante cu 
flori (salcâm, tei, floarea soarelui, etc), datorită albinelor, oamenii obţin 
mierea ([19], p. 169)... Cele mai întrebuinţate plante medicinale sunt: 
muşeţelul, teiul, izmă, măceşul, pătlagina, socul ([19], p. 171)... Plantele 
ornamentale înfrumuseţează parcurile, grădinile, balcoanele şi ferestrele 
locuinţelor noastre ([19], p. 174). Toate aceste plante au fost create pentru 
folosul omului. Iar alte plante au fost create pentru hrana animalelor. Simpla 
întâmplare nu poate explica proprietăţile hrănitoare, vindecătoare şi 
ornamentale ale acestor plante. 



CLASA A VI-A. 
BIOLOGIE ANIMALĂ 

In manualul [18] se afirmă că: „prin caracterele de asemănare a 
maimuţelor cu omul, s-a tras concluzia că maimuţele şi omul au avut un 
strămoş comun " (p.126). Dar asemănarea nu implică existenţa unui strămoş 
comun. Dacă două tablouri ale unui pictor sunt asemănătoare, nu vom spune 
că au un strămoş comun. Există animale care se aseamănă cu frunzele, dar 
nu vom spune că animalele şi frunzele au avut un strămoş comun. Un astfel 
de animal - fillium - este prezentat în manual la pag. 147. Alte animale de 
acest fel vor fi studiate în clasa a XII-a. Se mai afirmă că „ maimuţele au un 



comportament comparabil cu al omului" ([18], p. 160). Dar ceea ce 
deosebeşte foarte mult pe om de maimuţe este viaţa duhovnicească. 
Maimuţele nu se roagă lui Dumnezeu, nu ţin post, nu pictează icoane. 

„Evoluţia animalelor" este titlul capitolului 4. Aici se afirmă că 
„ modificările condiţiilor de mediu de pe Pământ au dus la apariţia vieţii şi 
apoi la evoluţia ei" ([18], p. 164). 

Cum poate să apară viaţa prin modificările condiţiilor de mediu? Oare 
simpla încălzire a aerului poate face să apară vietăţi într-un loc unde nu 
existau? Când punem apa la fiert încep să apară vietăţi în ea? Nicidecum. 
Este adevărat că încălzirea aerului este urmată de ieşirea animalelor din 
vizuina lor. Dar aceste animale existau acolo şi mai înainte. Nu s-au format 
prin încălzirea aerului. Cu ajutorul microscopului vedem în apă felurite 
vieţuitoare (euglena verde, amiba, parameciul - care au fost studiate la lecţia 
despre nevertebratele unicelulare, p. 32-34). Ele se înmulţesc mai repede 
când apa este caldă. Dar existau acolo şi mai înainte. Nu au fost produse de 
încălzirea apei. Modificările condiţiilor de mediu nu pot explica apariţia 
vieţii. 

La pagina 165 găsim un „arbore genealogic" al animalelor 
nevertebrate, iar la pagina 168, un „arbore genealogic" al vertebratelor. Dar 
acestea sunt simple desene provenite din imaginaţia unor biologi. Nu sunt 
dovezi ale evoluţiei. Unii biologi, necunoscând sau neacceptând faptul că 
Dumnezeu a creat animalele, şi-au imaginat că ele s-au transformat unele în 
altele. 

Se afirmă că „ Cele mai simple vertebrate care au trăit în trecutul cel 
mai îndepărtat au fost peştii "([18], p. 166). Dar peştii trăiesc şi astăzi. Ei nu 
s-au transformat în broaşte, cum ar vrea să ne convingă autorii manualului. 
Se afirmă că „peştii primitivi au fost nevoiţi să rămână pe uscat mai mult 
timp. Cu înotătoarele, care erau mai dezvoltate, s-au putut târî pe fundul 
apelor şi au putut respira oxigen atmosferic. Astfel au apărut primii 
amfibieni (tetrapode)" ([18], p. 166). Dar ştim ce se întâmplă cu peştii care 
rămân pe uscat mai mult timp. Nici unul din ei nu s-a transformat în broască! 
înotătoarele nu pot folosi la mers, iar aer nu pot respira deoarece peştii nu au 
plămâni. 

Se mai afirmă că „mormolocii de broască demonstrează originea 
amfibienilor în peşti" ([18], p. 166). Este adevărat că „mormolocii au corpul 
lung, fără picioare şi o coadă lungă" .([18], p. 83) şi au branhii. Dar aceasta 
este ceva normal, deoarece pentru mormoloci s-a rânduit mediul acvatic. 

Fiecare vietate a fost dotată de Creator cu tot ce este necesar pentru a trăi 
într-un anumit mediu. Să ne aducem aminte că „ broaş tele se înmulţesc prin 
ouă care sunt depuse de femele în apă" ([18], p. 83). Mormolocii care ies 
din ouă au tot ce trebuie ca să poată trăi în apă. Dar, după o săptămână, 
branhiile 

externe dispar şi „ apar branhiile interne. Apoi acestea dispar şi se formează 
plămânii. Apar membrele posterioare, apoi cele anterioare, dispare coada, 
iar mormolocul devine adult" ([18], p. 83). La om, nou-născutul nu are nici 
solzi de peşte, nici piele de broască, nici coadă de şopârlă, nici aripi de găină 
şi nici picioare de porc. El arată ca un om, nu ca un animal. Subliniem faptul 
că, din primul stadiu, celula-ou umană rezultată în urma fecundaţiei, are 
structura genetică specifică omului, aşa cum arată studiile de genetică 
moleculară. 



CLASA A VIII-A. BIOLOGIE. 
GENETICĂ, ECOLOGIE, 
EVOLUTIONISM 



Capitolul 4 al manualului [22] prezintă „Noţiuni generale despre 
evoluţionism. Unitatea lumii vii. Materia vie este unitară prin structura sa 
moleculară şi celulară^ 

In compoziţia chimică a materiei vii intră şase elemente chimice 
fundamentale: C, H, O, N, S, P; alte elemente chimice sunt în proporţie mai 
redusă. Prin combinarea acestora rezultă substanţe chimice anorganice şi 
organice. ([22], p. 153) Unitatea lumii vii nu dovedeşte evoluţia. Faptul că 
trupurile făpturilor vii conţin aceleaşi elemente chimice nu arată că s-au 
transformat unele în altele. Dacă un pictor realizează două tablouri pe acelaşi 
suport şi cu aceleaşi vopsele nu vom spune că tablourile provin unul din 
altul, prin transformare. Unitatea materială (chimică) a trupurilor făpturilor 
vii se explică prin faptul că au fost create din aceeaşi materie, de către 
acelaşi Creator. 

„Toate vieţuitoarele au corpul alcătuit din celule. Procesele 
fiziologice care asigură existenţa plantelor, animalelor şi omului sunt 
aceleaşi: hrănirea, respiraţia, sensibilitatea, mişcarea, reproducerea, etc. " 
([22], p. 153) Se constată un plan unitar în alcătuirea şi funcţionarea 
vieţuitoarelor. Este normal să gândim că acest plan a fost realizat de un 
Proiectant. Cum ar putea să existe un plan fără proiectant? In manual este 

scris că „prin combinarea elementelor chimice rezultă substanţe anorganice 
şi organice "[22], p. 153). Subliniem două aspecte importante: 

a) Substanţele organice nu au viaţă. Exemple de substanţe organice: 
proteinele, grăsimile, glucidele (zaharurile). Ele intră în componenţa 
făpturilor vii alături de substanţele anorganice (apa, sărurile minerale), dar 
nu au viaţă. O făptură vie nu este o simplă grămadă de substanţe. Există ceva 
care o tine în viată şi o face să crească. 

b) In făpturile vii, substanţele organice nu sunt obţinute din 
întâmplare. Să ne aducem aminte de primele lecţii de genetică. In nucleul 
celulei se află ADN-ul care păstrează ca într-o „bancă de date" Informaţia 
necesară construirii proteinelor. ARN-ul face o copie după ADN pentru ca 
informaţia să nu se piardă. „Originalul" rămâne în nucleu. ARN-ul 
transportă apoi informaţia la ribozomi - constructorii de proteine. Folosind 
informaţia primită, ribozomii leagă aminoacizii unii de alţii şi construiesc 
proteine. Vedem că nimic nu se face la întâmplare. Informaţia din ADN este 
foarte precisă şi fiecare componentă celulară respectă un program de 
activitate. Aşa cum orice carte are un autor, trebuie să existe un Creator care 
să fi pus informaţia în ADN. Cu litere scoase la întâmplare dintr-o cutie, nu 
se poate scrie o carte cu înţeles. 

„Diversitatea lumii vii. Deşi lumea vie este unitară, ea se 
caracterizează printr-o mare diversitate." ([22], p 153) Dumnezeu a creat 
plante alimentare şi medicinale, plante aromate şi ornamentale spre folosul 
oamenilor. Sfântul Ioan Gură de Aur ne învaţă că „ nimic nu s-a făcut în 
zadar, nimic nu s-a făcut fără rost. După cum copacii nu sunt toţi roditori, 
ci mulţi sunt neroditori şi cu toate acestea... ne sunt de o minunată trebuinţă, 
fie că ne slujesc la odihna noastră, fie la facerea caselor, fie că facem din ei 
multe alte lucruri pentru înlesnirea noastră. După cum cu copacii, tot aşa şi 
cu animalele: unele sunt bune de mâncare, altele ne slujesc. ..Doctorii 
folosesc multe fiare şi târâtoare pentru facerea de doctorii care pot 
contribui la sănătatea trupurilor noastre " . „ Căci Dumnezeu, cunoscând pe 
toate înainte de facerea lor, a ştiut că omul, prin voia sa liberă, are să calce 
porunca şi are să fie supus stricăciunii; pentru acest motiv a creat toate spre 
trebuinţa lor potrivită ", după cum ne învaţă Sfântul Ioan Damaschin. 

In manual se afirmă că „mecanismele genetice şi adaptarea 
vieţuitoarelor la diferite condiţii de mediu creează această mare 



6 Sfântul Ioan Gură de Aur, Omilii la Facere, I, Ed. IBMBOR, Bucureşti, 1987, p. 94. 
7 Sfântul Ioan Damaschin, Dogmatica, Ed. Scripta, Bucureşti, 1993, p. 66. 

diversitate". ([22], p. 154) Dar adaptarea nu înseamnă evoluţie. Până în 
prezent nu s-a observat transformarea naturală a unei specii într-o specie cu 
calităţi mai înalte sau cu organe noi, performante. Nu se cunoaşte nici un 
exemplu concret de evoluţie. Biologia ateistă nu poate explica transformarea 
unui animal fără ochi într-un animal cu ochi. Diversitatea se explică cel mai 
bine prin existenţa şi lucrarea Creatorului. Marea diversitate a tablourilor 
unui pictor nu arată că s-ar transforma un tablou în altul. Pictorul este liber 
să aleagă numărul şi compoziţia tablourilor sale. în manual se încearcă 
explicarea diversităţii prin „adaptarea la diferite condiţii de mediu". ([22], 
p. 154) Dar chiar şi autorii manualului recunosc faptul că „diversitatea 
există şi în cadrul aceluiaşi mediu de viaţă, în care trăiesc numeroase specii 
(de exemplu într-un lac, într-o mare etc.) ". ([22], p. 154) 

In manual mai găsim scris că "mult timp oamenii au crezut că 
speciile de plante şi animale sunt stabile, adică au rămas neschimbate din 
momentul apariţiei lor". ([22], p. 156) Dar stabilitatea nu înseamnă lipsa 
schimbării. Au loc mici modificări de adaptare la mediu, dar nu se trece de 
la o specie la alta (mai complexă). 

Se mai afirmă că „ descoperirea fosilelor unor vieţuitoare constituie 
argumente în favoarea acceptării ideii de evoluţie". ([22], p. 156) Dar 
dispariţia unor specii nu arată ca ele s-au transformat. Există şi astăzi specii 
de plante şi de animale pe cale de dispariţie. Nu spunem că sunt „pe cale de 
transformare ", ci „pe cale de dispariţie ". Mai mult, faptul că există „fosile 
vii " nemodificate, din timpuri vechi, este mai curând un argument împotriva 
ideii de evoluţie, decât în favoarea ei. La pagina 1 62 sunt date două exemple 
de „fosile vii": hatteria şi latimeria. Ele nu au evoluat. în loc să explice 
apariţia speciilor, evoluţionismul se ocupă de dispariţia lor. 

Manualul prezintă aşa-zise „dovezi directe" în sprijinul ideii de 
evoluţie. „Dovezile directe au avut la bază observaţiile omului din practica 
lui de cultivator şi crescător de vite". ([22], p. 159) Dar aceste rezultate au 
fost obţinute de cercetători sau de oameni preocupaţi de această problemă; în 
orice caz au intervenit flinte raţionale. Activitatea conştientă a oamenilor nu 

5 5 7 

poate fi o dovadă a transformării naturale a speciilor. „Dovezile indirecte 
sunt oferite de cercetările din domeniile geneticii, citologiei, anatomiei, 
embriologiei, biogeografiei şi paleontologiei" . ([22], p. 159) în realitate, 
aceste dovezi nu există. Iată de ce. Se afirmă că „efectul mutaţiilor este în 
cea mai mare parte dăunător" ([22], p. 16), deci nu conduce la evoluţie. 
Dacă descendenţa speciilor implică asemănarea organelor, asemănarea nu 

implică descendenţa. Atunci când un pictor realizează două tablouri 
asemănătoare, nu spunem că tablourile s-au transformat unul în altul. Din 
paleontologie constatăm existenţa şi dispariţia unor specii. Evoluţionismul 
nu explică însă apariţia speciilor. în plus, „fosilele vii" sunt exemple de 
vietăţi care au rămas nemodificate. Ele nu au evoluat. Fosilele din paleozoic 
sunt complexe şi diverse. Trilobiţii aveau ochi compuşi, deci ochii nu au 
apărut târziu prin „evoluţie". 

„ Primele stadii de dezvoltare a embrionului mamiferelor, precum şi a 
celui uman, se aseamănă cu cele de la peşti, amfibieni, reptile şi păsări" 
([22], p. 165), dar această asemănare, superficială este normală. înainte de 
formarea picioarelor, embrionul uman se aseamănă, tocmai prin lipsa 
picioarelor, cu embrionul de peşte. După formarea picioarelor această 
asemănare dispare. La om, nou născutul nu are nici solzi de peşte, nici piele 
de broască, nici coadă de şopârlă, nici aripi de găină, şi nici picioare de porc. 
El arată ca un om, nu ca un animal. în plus celula-ou umană, rezultată în 
urma fecundaţiei, are structura genetică specifică omului. 

Sunt prezente în manual şi aşa-zisele „dovezi ale evoluţiei 
vieţuitoarelor din biogeografie". ([22], p. 165) Biogeografia studiază 
răspândirea plantelor şi a animalelor pe suprafaţa Pământului. Absenţa unor 
specii din unele continente nu este o dovadă a evoluţiei. Fiecare continent a 
fost rânduit pentru anumite vieţuitoare. Explicaţia nu necesită ipoteza 
evoluţiei. în manual se afirmă că „ specia devine din ce în ce mai adaptată la 
condiţiile de mediu şi astfel ea se transformă treptat, adică evoluează. " 
([22], p. 169) Aici se confundă adaptarea la mediu (care există) cu 
„evoluţia" care nu s-a observat până în prezent. Confuzia se observă uşor 
din exemplul prezentat în manual „unele căprioare au blana mai deasă 
decât altele. Dacă întâmplător survin la rând câteva ierni aspre, multe 
dintre căprioarele cu blană rară dispar. Cele care supravieţuiesc constituie 
populaţii mult mai rezistente la ger." ([22], p. 169) Dar cele care 
supravieţuiesc sunt tot căprioare. Nu a apărut o nouă specie, deci nu a avut 
loc evoluţia. Selecţia artificială (prezentată în pagina 1 69) nu este o dovadă a 
transformării naturale a speciilor, deoarece s-a realizat prin intervenţia 
omului. 

în paginile 171-173 este prezentată pe scurt concepţia ateistă despre 
originea şi evoluţia omului. După enumerarea unor asemănări între om şi 
maimuţele „antropoide" (lipsa părului de pe faţă, de pe palme şi talpă, 
asemănări fiziologice, etc), autorii recunosc faptul că „prin alte trăsături 

(poziţia verticală a corpului, mersul biped, neopozabilitatea degetului mare 
la membrele inferioare, dezvoltarea impresionantă a encefalului, apariţia 
limbajului articulat etc.) omul se deosebeşte foarte mult de aceste maimuţe ". 
([22], p. 171) Intre asemănările fiziologice autorii manualului menţionează şi 
„paraziţii asemănători". Aceasta nu este o asemănare importantă. Faptul că 
unii paraziţi pot intra atât în trupul omului, cât şi în trupul maimuţei, nu arată 
că maimuţa s-ar fi transformat în om. Există într-adevăr şi asemănări 
fiziologice. De exemplu o digestie asemănătoare, pentru ca şi oamenii şi 
maimuţele să se poată hrăni cu proteine, grăsimi şi zaharuri din regnul 
vegetal; o respiraţie asemănătoare, pentru a folosi oxigenul din aer. 
Creatorul a înzestrat organismele cu tot ce este necesar pentru viaţa într-un 
anumit mediu şi a folosit structuri asemănătoare cu funcţii asemănătoare. 

Ceea ce deosebeşte foarte mult pe om de animale este viaţa 
duhovnicească. Maimuţele nu se roagă lui Dumnezeu cu priveghere de toată 
noaptea, nu ţin post, nu pictează icoane, nu sfinţesc apa şi nu au sfinte 
moaşte. Acei oameni care se îndepărtează de viaţa duhovnicească, ajung să 
aibă un comportament asemănător maimuţelor. „ Omul în cinste fiind nu a 
priceput; alăturatu- s-a dobitoacelor celor fără de minte şi s-a asemănat 
lor." (Psalm 48, 21) „Omul care a fost cinstit cu raţiune, vrea să spună 
profetul, şi învrednicit cu atâta înţelepciune, a ajuns asemenea animalelor 
necuvântătoare, ba poate şi mai rău. Acelea, pentru că sunt lipsite de 
judecată, nici nu sunt osândite; pe când omul, cinstit cu raţiune, care s-a 
coborât la lipsa de raţiune a acelora va fi, pe bună dreptate, pedepsit mult, 
pentru că s-a arătat nerecunoscător faţă de atâta binefacere. " 



ASPECTE ALE EVOLUŢIONISMULUI 
ÎN LICEU 

CLASA A IX-A. 
BIOLOGIE VEGETALĂ 

In biologia ateistă se consideră că: "materia vie este rezultatul 
evoluţiei, în anumite condiţii, a materiei lipsite de viaţă." ([17], p. 3). 
Aceasta nu este o concluzie ştiinţifică, ci o simplă ipoteză, deoarece nu a fost 
dovedită. Observăm şi faptul că "evoluţia" nu a fost definită. Manualul nu 
prezintă o definiţie a "evoluţiei". în clasa a VUI-a, elevilor li s-a spus că: 



; Sfântul Ioan Gură de Aur, Omilii la Facere, I, Ed. IBMBOR, Bucureşti, 1987, p. 95. 

studii amănunţite, comparative privind structura şi funcţiile vieţuitoarelor 
au condus la ideea de evoluţie." ([22], p. 156). Este vorba de "evoluţia 
vieţuitoarelor", nu de "evoluţia materiei lipsite de viaţă". Această ultimă 
noţiune nu s-a definit. Ateii s-au străduit să explice "evoluţia" vieţuitoarelor 
prin mutaţii genetice şi adaptare la mediu în lupta pentru existenţă. Dar 
materia nevie nu are evoluţie genetică (în sens biologic) şi nu luptă pentru 
existentă. 

In acest manual este prezentată ipoteza biochimistului sovietic A. I. 
Oparin. Această ipoteză, emisă în anul 1922, afirmă că viaţa a apărut pe 
planeta noastră în mediul acvatic, din materie nevie, pe calea aşa numitei 
"evoluţii chimice", care ar consta din transformarea substanţelor anorganice 
în compuşi organici ([17], [34]). Prezentarea din manual referitoare la 
condiţiile fizico-chimice "de acum câteva miliarde de ani", lasă impresia de 
mare siguranţă. Se vorbeşte de o temperatură de 100° C şi de acumularea de 
dioxid de carbon (C02), metan (CH4), hidrogen sulfurat (H2S) ([17], p. 3). 
Elevii cred că se află în faţa unui adevăr dovedit. Această impresie falsă este 
favorizată de faptul că manualul prezintă o singură ipoteză ateistă. în 
realitate există o mare dezordine în sistemul ştiinţific ateist. Teoriile ateiste 
se contrazic reciproc. Unii biologi atei consideră că viaţa a apărut spontan în 
mediul acvatic, la temperaturi mari. S-au propus diverse temperaturi: 100°, 
120°, 150°, 200° C ([15], [17], [34]). Alţi biologi atei consideră că nu în 
mediu lichid, ci pe substrat solid ar fi apărut viaţa; şi nu la temperaturi mari, 
ci la temperaturi mici, sub 25° C ([15], [34]). Manualul prezintă numai 
vechea ipoteză conform căreia atmosfera primitivă ar fi fost compusă în 
principal din metan (CH4) şi amoniac (NH3). Cercetările recente nu mai 
susţin această ipoteză. "Oamenii de ştiinţă trebuie să reconsidere unele 
dintre presupunerile lor. Chimiştilor le-a plăcut vechea atmosferă 
reducătoare, deoarece era favorabilă pentru experimentele evoluţioniste. " 
([42], p.72) Unii cercetători consideră că atmosfera primitivă conţinea destul 
de mult oxigen. Cercetările efectuate de NASA arată că: "efectele Soarelui 
asupra apei Pământului pot constitui principala noastră sursă de oxigen şi 
nu fotosinteza, aşa cum se crede în general". ([15]) în trecut, biologii atei 
afirmau că oxigenul a apărut târziu după apariţia plantelor capabile de 
fotosinteza. Ei aveau nevoie de această ipoteză, deoarece oxigenul ar fi făcut 
imposibilă trecerea de la neviu la viu. Studii recente au arătat că, în prezenţa 
oxigenului, substanţele organice s-ar fi descompus destul de repede ([42], 
p.7). De aceea biologii atei au eliminat oxigenul în experienţele lor de 
laborator. Cercetătorii Shklovski şi Sagan au arătat că "de îndată ce 
condiţiile de laborator devin oxidante, sinteza organică este practic 
întreruptă. " ([42], p.73). 

Oxigenul în stare normală este stabil, deci puţin reactiv, dar prin 
activare formează structuri puternic reactive: oxigen singlet, anion 
superoxid, radical hidroxil şi apă oxigenată. Toate formele reactive ale 
oxigenului reprezintă un pericol potenţial pentru integritatea celulară, fiind 
citotoxice. Celula este expusă continuu la acţiunea citotoxică a radicalilor 
liberi formaţi în decursul respiraţiei oxidative. ([28], p.17) Creatorul a 
înzestrat celulele cu mecanisme biochimice speciale de protecţie. Principiul 
general de protecţie a celulei constă în a transforma radicalii toxici în oxigen 
molecular sau în apă. Pentru aceasta, celula este dotată cu enzime speciale 
organizate într-o schemă cibernetică eficientă. De exemplu, enzima SOD 
(superoxiddismutaza) realizează transformarea superoxidului în apă 
oxigenată, iar catalaza transformă apa oxigenată în apă şi oxigen (compuşi 
netoxici). Acesta este un singur exemplu. Realitatea este mult mai complexă. 
Mecanismele cu care sunt înzestrate celulele depăşesc imaginaţia. "Nici o 
maşină cibernetică, oricât de perfecţionată, nu reuşeşte o performanţă atât 
de completă şi rapidă". ([28], p. 33) Fără aceste mecanisme de protecţie, 
celulele nu ar putea supravieţui. Eventualele "celule primitive", lipsite de 
aceste mecanisme complexe, ar fi fost repede distruse. Biologii atei şi-au 
concentrat atenţia doar spre formarea substanţelor organice din cele 
anorganice; au pierdut din vedere procesul de distrugere a substanţelor 
organice. Procesele de diluare din "oceanul primitiv" au redus foarte mult 
concentraţiile precursorilor chimici esenţiali, deci au micşorat probabilitatea 
sintezei unor compuşi organici complecşi ca cei existenţi în celule. Unii 
constituenţi au fost distruşi prin fotodisociere de către radiaţia ultravioletă 
([15]). Compuşii organici din atmosferă se pot transforma în radicali liberi în 
urma reacţiei cu oxidanţii din aer (oxigen, ozon), în prezenţa radiaţiilor 
ultraviolete ([28], p. 211). Iar aceşti radicali liberi au acţiune toxică asupra 
celulelor. 

Este prezentat aparatul lui Miller prin care s-au obţinut câteva 
substanţe organice din substanţe anorganice, în absenţa oxigenului. 
Manualul prezintă acest rezultat drept "dovada experimentală " în sprijinul 
ipotezei lui Oparin. Dar în aparatul lui Miller nu s-au obţinut vietăţi, ci doar 
substanţe organice (zaharuri, aminoacizi, alcooli). Elevii studiază chimia 
organică abia în clasa a X-a; în clasa a IX-a nu au o înţelegere clară a 
noţiunii de "substanţă organică". Ei au impresia că substanţele organice 
reprezintă "materie vie". Trebuie să spunem elevilor că substanţele organice 
şi cele anorganice sunt doar componente ale făpturilor vii. Ele nu au viaţă. în 
aparatul lui Miller nu s-a obţinut viaţă. 

în manual mai găsim scris că "substanţele organice din apele 
oceanului primitiv au suferit un proces de polimerizare, în urma căruia au 
rezultat substanţe organice complexe, care s-au asociat între ele şi au dat 
naştere la formaţiuni numite coacervate. In cazul unui pH ridicat al 
mediului, în jurul coacervatelor s-a putut diferenţia o membrană proteică 
asemănătoare cu membrana celulară plasmatică." ([17], p. 4). Aici este o 
eroare gravă, deoarece membrana celulară nu este de natură proteică, ci 
lipidică. In plus, membrana celulară este dotată cu structuri speciale (canale 
ionice, transportori de aminoacizi, pompe de ioni) care au o activitate 
reglabilă şi care funcţionează coordonat ([15], [38]). Membrana 
coacervatelor este foarte simplă, iar membrana celulelor vii este foarte 
complexă şi îndeplineşte funcţii speciale. 

Manualul prezintă în continuare "creşterea coacervatelor", dar 
aceasta este doar o creştere fizică prin simplă absorbţie; nu este un fenomen 
biologic. Despre coacervate se mai spune că: "înglobau substanţe din 
exterior şi, astfel, se măreau, creşteau până la anumite dimensiuni, după 
care se fragmentau în coacervate mai mici.'''' ([17], p. 4). Dar această simplă 
fragmentare (rupere), nu este o diviziune celulară. Elevii vor studia 
diviziunea celulară mai târziu, abia în paginile 16-23. Deocamdată, la prima 
lecţie, ei nu pot compara cele două procese pentru a constata deosebirile. 
Din această cauză, elevii acceptă ideea greşită că fragmentarea coacervatelor 
ar fi un fel de diviziune celulară. Ei sunt influenţaţi şi de concepţiile ateiste 
din clasele precedente, precum şi de emisiunile de biologie evoluţionistă de 
la televizor. Li se spune că: "viaţa este o etapă calitativ superioară în 
evoluţia formelor de mişcare a materiei. " ([17], p. 4). Dar simpla mişcare a 
materiei nu înseamnă viaţă. Electronii se mişcă în jurul nucleului, dar atomul 
nu are viaţă. Substanţele difuzează (trec) printr-o membrană, dar acesta nu e 
un sistem viu. Ateii nu pot explica deosebirile esenţiale între neviu şi viu. Ei 
nu pot defini "evoluţia formelor de mişcare a materiei"; de asemenea nu 
precizează în ce constă această evoluţie şi la ce nivel de organizare ar apărea 
viaţa din materie nevie. Academicianul Eugen Macovschi a arătat că 
biostructura este proprie numai celulelor vii. Substanţele organice integrate 
în biostructura au o altă comportare (faţă de substanţele organice din 
laborator, din exteriorul făpturilor vii). Când celula moare, biostructura se 
transformă în materie obişnuită, nevie ([15], [17]). Mai mult, viaţa este 
caracterizată de prezenţa unei matrici energo-informaţionale; această 
structură nesubstanţială a fost pusă în evidenţă prin aparate speciale (prin 
electronografie şi efect Kirlian). Obiectele nevii nu au o matrice energo- 
informaţională. Ateii nu pot explica originea informaţiei structurale care dă 
forma acestei matrice ([15]). învăţătura Bisericii Ortodoxe aduce lumină şi 

în această problemă: "Şi ceea ce semeni nu este trupul ce va să fie, ci 
grăuntele gol, poate de grâu, sau altceva din celelalte; Iar Dumnezeu îi dă 
un trup, precum a voit, şi fiecărei seminţe un trup al său. Nu toate trupurile 
sunt acelaşi trup, ci unul este trupul oamenilor şi altul este trupul 
dobitoacelor şi altul este trupul păsărilor şi altul este trupul peştilor. " (I 
Corinteni 15, 37-39). Creatorul este izvorul informaţiei structurale. Dacă un 
inginer proiectează un aparat, informaţia referitoare la alcătuirea şi 
funcţionarea aparatului se află în mintea inginerului. Informaţia referitoare la 
formarea unei făpturi vii este dată de Dumnezeu şi este conţinută în suflet. 
"Sufletul se serveşte de un corp organic şi îi dă acestuia puterea de viaţă, de 
creştere, de simţire şi de naştere. " 9 

Savanţii care au studiat cu seriozitate făpturile vii au ajuns la 
concluzia existenţei sufletului. Iată, de exemplu, ce scria profesorul 
universitar Nicolae Paulescu, descoperitorul insulinei: "Viaţa este efectul a 
două cauze imateriale: una, cauza secundară sau suflet - unică pentru 
fiecare fiinţă vieţuitoare; alta, cauza primară, sau Dumnezeu - unică pentru 
totalitatea fiinţelor vieţuitoare. " 

în manual, în cadrul primei lecţii, mai este scris: "Din primele forme 
de materie vie, care au avut o alcătuire simplă, acelulară, s-a ajuns la 
structura celulară actuală." ([17], p. 4) Nu se arată cum s-ar fi trecut de la 
structura acelulară la structura celulară actuală. In plus, manualul mai 
conţine o contradicţie: la pagina 4 este scris că primele forme de materie vie 
"au avut o alcătuire simplă, acelulară", iar la pagina 105 găsim scris că 
"viaţa se manifestă numai în cadrul organismelor cu structură celulară", 
adică nu există viată în structură acelulară. Elevii nu sesizează contradicţia 
deoarece la prima lecţie nu citesc pagina 105. Dacă cele două afirmaţii s-ar 
face în aceeaşi lecţie, contradicţia ar fi evidentă. 

Pentru a consolida impresia falsă că ar exista dovezi experimentale 
ale originii vieţii, autorii manualului pun întrebarea: "Care sunt dovezile 
experimentale ale originii vieţiiT ([17], p. 6, întrebarea 4). întrebarea este 
pusă ca şi cum ar exista dovezi experimentale ale originii vieţii. Mai mult, 
există aici o eroare de logică: o eventuală "dovadă experimentală" ar 
aparţine prezentului, nu trecutului geologic al Pământului, şi ar fi rodul 
activităţii unor savanţi, nicidecum o apariţie spontană. ([15]). De aceea, 
noţiunea de "dovadă experimentală a originii vieţii" nu are sens. 



9 Sfântul Ioan Damaschin, Dogmatica, Ed. Scripta, Bucureşti, 1993. 

N. C. Paulescu, Generaţia spontanee şi darwinismul în faţa metodei experimentale, în 
Fiziologie filosofică, I, p. 134. 

Manualul conţine multe afirmaţii fără justificare. De exemplu, găsim 
scris că "apariţia florii a însemnat un progres deosebit în evoluţia 
plantelor". ([17], p. 80). în primul rând, "evoluţia" nu a fost dovedită 
ştiinţific. In al doilea rând, constatăm că există plante fără flori şi plante cu 
flori, dar de aici nu rezultă că plantele cu flori ar fi provenit din cele fără 
flori. Floarea nu este o simplă îngrămădire de petale. Ea conţine antere cu 
polen şi o structură în care se va dezvolta embrionul. Aceste elemente 
îndeplinesc un rol precis: polenizarea. In urma procesului de polenizare, 
granula de polen germinează şi formează tubul polinic în care pătrund doi 
gârneţi; din unul se va dezvolta embrionul, iar din celălalt un ţesut nutritiv 
pentru hrănirea embrionului. Fiecare element are un rol bine precizat în 
cadrul întregului. Formarea florii, polenizarea şi transformarea florii în fruct 
se desfăşoară după o schemă precisă. Simpla întâmplare nu poate explica 
această complexitate structurală şi eficienţă funcţională. 

Manualul nu dă o definiţie precisă a speciei. De aceea, elevii acceptă 
ideea greşită a "evoluţiei" (transformarea unei specii în altă specie). La 
pagina 104 găsim scris că "specia este taxonul de bază cu care se lucrează 
în clasificarea plantelor. In natură, specia este răspândită sub formă de 
indivizi". ([17]) Abia în clasa a XII-a, elevii află că "specia este o 
comunitate de populaţii care se pot încrucişa între ele şi care sunt izolate 
reproductiv de alte comunităţi similare. Indivizii aparţinând unor specii 
diferite nu se pot încrucişa sexuat, sau, dacă se încrucişează, hibrizii sunt 
sterili." ([21], p.4) Această izolare reproductivă este un argument 
împotriva ideii de evoluţie (de transformare a speciilor). Chiar dacă se 
obţin hibrizi, aceştia sunt sterili, deci nu pot avea urmaşi, iar "noua specie" 
nu mai poate continua. 

Multe specii considerate „primitive" se întâlnesc şi astăzi. 
Procariotele sunt organisme unicelulare lipsite de nucleu tipic. Astfel de 
organisme sunt bacteriile şi algele albastre- verzi. ([17], p. 107-109) Ca 
fosile, algele albastre-verzi sunt semnalate în Precambrian ([17], p. 109). 
Totuşi, ele sunt şi astăzi foarte răspândite în natură ([17], p. 108). Chiar şi 
autorii manualului recunosc faptul că „ele sunt considerate ca un grup de 
evoluţie închis deoarece din ele nu s-au diferenţiat în decursul timpului alte 
organisme'' ([17], p. 109) Deci nu au evoluat. întâlnim astăzi şi alte plante 
considerate „primitive": flagelate, alge verzi, alge brune, alge roşii, ciuperci 
inferioare. ([17], p. 118-119) Deşi manualul nu menţionează, există multe 
"fosile-vii", adică specii considerate primitive (care ar fi dispărut prin 
transformare în alte specii, după ipoteza evoluţionistă), dar care trăiesc şi 
astăzi. Alga colonială Botryococcus brauni, din paleozoicul inferior, trăieşte 

şi în zilele noastre, fără ca în morfologia ei să se constate schimbări 
importante. ([35], p. 92) Psilotum este o ferigă „primitivă", cu tulpină verde 
cilindrică, cu frunze mici şi puţine. Ea trăieşte şi astăzi, deşi face parte din 
ordinul Psilotalelor, foarte apropiat cu cel al Psilofitalelor, care au dispărut 
de aproximativ 150 de milioane de ani, după estimarea unor evoluţionişti. S- 
au păstrat, de asemenea, şi plante din ordinul Cycadeelor, ordin apărut în 
urmă cu 140 de milioane de ani, conform părerii unor evoluţionişti. In 
Africa, Asia şi Australia trăiesc în zilele noastre 100 de specii din acest ordin 
„primitiv". Părea un lucru bine stabilit în ştiinţa ateistă că Metasequoia 
fossilis, considerat strămoşul arborelui-mamut, a dispărut în urmă cu 20 de 
milioane de ani. Dar iată că, în anul 1962, un student chinez, T. Wang, 1-a 
descoperit vieţuind în pădurile din China Centrală ([35], p. 93). Se mai află 
în viaţă şi un alt arbore, Gingko biloba, din jurasic. Este întâlnit în formă 
spontană, în sud-vestul Asiei, dar e cultivat în multe parcuri şi grădini 
botanice din lume. ([35], p. 94). In ţara noastră, în pârâul cald Peţea, de 
lângă Băile 1 Mai Oradea, vieţuiesc dreţele (Nymphaea lotus, var.thermalis). 
Ele se menţin şi astăzi în stare spontană, după 200.000 de ani (conform unor 
estimări făcute chiar de evoluţionişti) ([35], p. 95). Mult timp s-a crezut că 
anumite specii nu mai există. Ateii s-au grăbit să afirme că acele specii s-au 
transformat în alte specii. Dar iată că există multe „fosile-vii". Ele nu au 
evoluat, nu s-au transformat în alte specii. Până în prezent nu există nici un 
exemplu de transformare de acest fel. Ipoteza evoluţiei este o simplă 
presupunere neverificată. Uneori, chiar şi autorii manualului recunosc lipsa 
transformării: „muşchii nu au dat naştere, de-a lungul erelor, la nici o altă 
grupă de plante, şi de aceea ei sunt consideraţi o ramură închisă". ([17], p. 
126). Iar atunci când biologii atei afirmă trecerea de la o specie la alta, ei au 
păreri diferite: „algele roşii sunt considerate de unii ca fiind un grup închis, 
iar de alţii ca fiind strămoşii cormofitelor''' ([17], p. 117). ,Jn privinţa 
originii ciupercilor, majoritatea oamenilor de ştiinţă (atei, n.n.) susţin că 
acestea au provenit din anumite alge verzi care şi-au pierdut clorofila. 
Există şi puncte de vedere după care ciupercile au provenit din anumite 
flagelate sau din diferite alge roşii, brune sau verzi." ([17], p. 123). Din 
cauza condiţiilor de mediu nefavorabile, unele specii au dispărut . Aceasta 
nu înseamnă că s-au transformat în alte specii. Există şi astăzi specii cu 
număr foarte mic de indivizi; e posibil ca ele să dispară din cauza condiţiilor 
nefavorabile (modificări climatice, poluare). Chiar şi biologii evoluţionişti le 
numesc „specii pe cale de dispariţie", nu „specii pe cale de transformare". 

Ipoteza evoluţionistă se bazează şi pe următoarea eroare de logică: se 
consideră asemănarea speciilor drept dovadă a descendenţei lor. De 

exemplu, „protalul pluricelular se aseamănă cu talul algelor verzi, de unde 
şi ipoteza că ferigile îşi au originea în algele verzi.'''' ([17], p. 127). Sporii 
ferigilor produc prin germinare lame verzi numite protale. Dar protalul este 
doar un stadiu în dezvoltarea ferigii, nu reprezintă planta adultă, pe când 
talul algelor verzi reprezintă chiar planta adultă. Comparaţia nu este 
relevantă, deoarece se compară un stadiu intermediar al unei specii cu 
stadiul adult al altei specii. Chiar dacă se compară stadiile adulte a două 
specii, eroarea de bază persistă: din asemănare se încearcă dovedirea 
descendenţei. în manual găsim scris că: „după structura florilor, 
leguminoasele sunt foarte asemănătoare cu rozaceele, din care se presupune 
că au derivat, în urma reducerii staminelor şi carpelelorT ([17], p. 139). 
Trebuie să le spunem elevilor că din trandafiri apar tot trandafiri, nu fasole şi 
nici mazăre. De fapt, o cercetare mai atentă arată că florile din cele două 
familii nu sunt chiar atât de asemănătoare cum afirmă evoluţioniştii. 



Rozacee 



Leguminoase 



floarea de măceş 


floarea de mazăre 


5 petale egale 


5 petale diferite: una 
superioară mai mare, 
două laterale, două 
inferioare 


numeroase stamine 
(peste 20) 


10 stamine, dintre care 
una liberă 



Menţionăm aici un aspect interesant al manualului. La pagina 139 
scrie că "după structura florilor, leguminoasele sunt foarte asemănătoare cu 
rozaceele", iar la pagina 140 găsim scris: "Reţineţi că în organizarea florii 
de leguminoase au avut loc modificări importante faţă de rozacee.'''' Deci 
chiar şi autorii manualului recunosc faptul că există diferenţe importante. 
Asemănările sunt puţine şi superficiale. Dar nici acolo unde există asemănări 
mai importante nu rezultă descendenţa. Profesorul Nicolae Paulescu sublinia 
faptul că descendenţa implică asemănarea, dar asemănarea nu implică 
descendenţa. ([13], [15]) Cunoaştem aceasta şi din geometrie: teorema poate 
fi adevărată şi reciproca falsă. Dacă un triunghi este echilateral, atunci este 
isoscel. Reciproca e falsă. Din faptul că este isoscel, nu rezultă că este 

echilateral. Aşa şi aici: descendenţa implică asemănarea, dar asemănarea nu 
implică descendenţa. Faptul că asemănarea nu implică descendenţa se vede 
clar şi din exemplul algelor brune, la care „talul prezintă unele analogii 
morfologice cu corpul plantelor superioare^ ([17], p. 115). Cu toate acestea, 
nici evoluţioniştii nu au afirmat că plantele superioare provin din algele 
brune. 

Concluzii 

1. Ipoteza că viaţa a apărut din materia nevie prin „evoluţie chimică" 
este o simplă presupunere, lipsită de argumente. Trecerea de la substanţe 
anorganice la substanţe organice nu înseamnă trecere de la neviu la viu. 

2. Există mai multe ipoteze ateiste care se contrazic reciproc. 

3. în experienţele de laborator s-a eliminate oxigenul. De îndată ce 
condiţiile de laborator devin oxidante, sinteza organică este întreruptă. 

4. Făpturile vii sunt înzestrate cu mecanisme biochimice speciale de 
protecţie faţă de formele reactive ale oxigenului. Fără aceste mecanisme, 
celulele nu ar putea supravieţui. Eventualele „celule primitive", lipsite de 
aceste mecanisme complexe, ar fi fost repede distruse. 

5. In aparatul lui Miller s-au obţinut câteva substanţe organice din 
substanţe anorganice, în absenţa oxigenului. Manualul prezintă acest rezultat 
drept „dovadă experimentală" a originii vieţii. Dar în aparatul lui Miller nu 
s-au obţinut vietăţi, ci doar substanţe organice simple. 

6. Manualul afirmă apariţia spontană a unor coacervate cu 
„membrană proteică asemănătoare membranei celulare". Dar membrana 
celulară este de natură lipidică, nu proteică. In plus, membrana celulară este 
dotată cu structuri speciale. 

7. Creşterea coacervatelor este o creştere fizică, prin simplă absorbţie. 
Nu este un fenomen biologic, aşa cum este la celulele vii. Fragmentarea 
coacervatelor este o simplă rupere, nu o diviziune celulară. 

8. Viaţa nu se reduce la simple aspecte fizice şi chimice. Substanţele 
integrate în biostructură au o altă comportare. Când celula moare, 
biostructura se transformă în materie obişnuită nevie. Există ceva 
nesubstanţial (nematerial) care întreţine viaţa. A fost pusă în evidenţă o 
matrice energo-informatională, care conţine informaţia referitoare la forma 
organismului. Ea persistă şi acolo unde materialul lipseşte. De exemplu, la o 
frunză ruptă se păstrează conturul energetic al frunzei întregi. Biologia 
ateistă nu poate explica originea informaţiei. 



23 



9. Nu s-a observat până în prezent trecerea de la o specie la alta. 
Asemănările morfologice (geometrice) între două specii nu implică 
descendenta lor. 

10. Au fost descoperite fosile - organisme conservate în diverse 
structuri geologice, datând din timpuri vechi. Pentru că nu au mai fost găsite 
exemplare în viaţă, evoluţioniştii s-au grăbit să afirme că acele specii s-au 
transformat în alte specii (au evoluat). Dar recent au fost găsite şi exemplare 
în viaţă; de aceea au fost numite „fosile-vii". După estimarea unor biologi 
evoluţionişti ele au rămas nemodificate după sute de milioane de ani, deci nu 
au evoluat. 

1 1 . Condiţiile nefavorabile de mediu au dus la dispariţia unor specii, 
nu la apariţia lor. 



CLASA A X-A. 
BIOLOGIE ANIMALĂ 

„Filogenia regnului animal" este titlul părţii a III-a a manualului [20]. 
Chiar din titlu rămânem cu impresia falsă de certitudine. Un titlu mai potrivit 
ar fi fost ipoteze despre originea speciilor animale". 

Prima afirmaţie pe care o punem în discuţie este următoarea: 
„Speciile de animale existente pe suprafaţa Pământului sunt rezultatul unui 
lung proces de evoluţie" ([20], p.104). Elevii rămân cu aceeaşi impresie de 
certitudine. Urmează un titlu cu aspect la fel de sigur: "Filogenia 
nevertebratelor" , ca şi cum evoluţia ar fi un fapt dovedit, nu doar o simplă 
ipoteză. „Din lecţia despre originea vieţii, studiată în clasa a IX-a, vă 
amintiţi că primele etape ale evoluţiei vieţii s-au derulat lent, uriaşul salt de 
la materia anorganică la cea vie fiind pregătit de-a lungul a sute de 
milioane de ani" ([20], p. 104). Autorii manualului „scapă" rapid de 
problema apariţiei vieţii prin trimitere la lecţia din clasa a IX-a. Dar ştim că 
lecţia respectivă nu a dovedit apariţia spontană a vieţii din materie nevie. în 
aparatul lui Miller s-au obţinut câteva substanţe organice din substanţe 
anorganice. Nu s-au obţinut vietăţi. In acest fel se evită răspunsul la 
problema apariţiei vieţii. 

Este prezentat „arborele filogenetic al protozoarelor" ([20], p. 104), 
dar acesta este un simplu desen schematic realizat de evoluţionişti. 
Constataţi eroarea de logică: argumentarea în cerc vicios. Pe baza ipotezei 
evoluţiei se realizează un desen care se aduce apoi drept „dovadă" pentru 

ipoteza evoluţiei. în plus, dacă studiem cu atenţie acest desen, observăm că 
lipsesc elementele în punctele cele mai importante. Aceeaşi deficienţă se 
constată şi la ceilalţi arbori filogenetici. Eventuala completare a acestor 
puncte, în viitor, nu este nici o dovadă că desenul ar fi în concordanţă cu 
realitatea. De fapt, arborii filogenetici imaginaţi până în prezent au multe 
diferenţe, deoarece biologii au păreri diferite. Faptul că există „fosile vii", 
nemodificate din timpuri vechi, este un argument împotriva ipotezei 
evoluţiei. Se pot prezenta aici exemplele menţionate pentru clasa a IX-a şi 
clasa a XII-a. 

In manual se mai afirmă că: ,, originea amfibienilor din peşti este 
demonstrată de unele caractere ale mormolocilor. La început corpul 
acestora este pisciform, prevăzut cu linie laterală, şi terminat printr-o coadă 
turtită lateral. Mormolocul respiră prin trei perechi de branhii externe... 
Inima este bicamerală, ca la peşti." ([20], p. 110) Dar acestea nu sunt 
dovezi ale transformării peştilor în amfibieni. Să ne aducem aminte că 
broasca depune ouăle în apă. Mormolocii ies din ou şi trăiesc în mediul 
acvatic. Ei sunt dotaţi cu tot ce este necesar pentru a trăi în acest mediu: au 
corpul pisciform, din considerente hidrodinamice (pentru o deplasare uşoară 
în apă), au linie laterală cu funcţie senzitivă în mediul acvatic, au coadă 
turtită lateral pentru stabilirea direcţiei de deplasare, au branhii pentru 
obţinerea oxigenului din apă şi au inimă bicamerală în corelaţie cu branhiile. 
Fiecare făptură vie a fost dotată de Creator cu tot ce este necesar pentru a trăi 
într-un anumit mediu. Nu este necesară ipoteza evoluţiei. S-a rânduit ca în 
prima parte a vieţii, amfibienii să trăiască în mediul acvatic, dar apoi să 
poată ieşi din apă. De aceea, la scurt timp, apar membrele posterioare şi 
anterioare, din faringe apare o dilatare, din care, prin vascularizare, se 
formează plămânii (pentru a permite respiraţia în aer), inima devine 
tricamerală (pentru a include plămânii în circulaţie), iar intestinul se 
scurtează (pentru ca animalul să poată trece de la hrana vegetariană la cea pe 
care o va găsi pe uscat: insecte, păianjeni, melci; menţionăm că broaştele 
sunt folositoare pentru om, deoarece se hrănesc cu multe insecte dăunătoare 
agriculturii). 

CLASA A XII-A. BIOLOGIE. 
GENETICĂ ŞI EVOLUŢIONISM 

Manualul prezintă drept realitate vechea ipoteză conform căreia acizii 
nucleici (ADN şi ARN) au capacitatea de a înregistra sub o formă codificată 
biochimic informaţia genetică ce determină toate caracterele şi însuşirile 

organismelor vii ([21], p. 39). în biomatematică s-a demonstrat însă că 
modul de codificare nu permite acizilor nucleici să conţină toată informaţia 
genetică a organismului. Informaţia referitoare la forma organismului (şi la 
modificarea formei în procesul creşterii) este de tip continuu, iar cea 
codificată în acizii nucleici este de tip discret (finit). De aceea, acizii 
nucleici nu pot conţine toată informaţia referitoare la forma organismului. 
Acest fapt a fost subliniat de un cunoscut specialist în acest domeniu. Este 
vorba de profesorul Marcel-Paul Schutzenberger, specialist în teoria 
informaţiei. ([15], [38]) Studii recente de genetică au confirmat acest rezultat 
matematic: „ADN-ul nu deţine toate secretele formelor vii" ([31]) „Este 
inutil să căutăm "gene ale degetelor": ele nu există" ([30]). Chiar autorii 
manualului recunosc faptul că „gena conţine informaţia genetică necesară 
sintezei unei catene polipeptidice". ([21], p. 52) Informaţia conţinută în genă 
(scrisă în codul genetic) nu determină forma organismului, ci succesiunea de 
aminoacizi din proteine. Este adevărat că au fost descoperite „gene 
arhitecturale care intervin în diferenţierea morfologică a embrionului. Dar 
ele nu descriu decât principii foarte generale, care se aplică nu numai 
ansamblului vertebratelor, ci şi insectelor. " Deci nu explică forma concretă 
a indivizilor dintr-o anumită specie. ([24], p. 51) Unele gene codifică 
proteine care constituie morfogeni, adică substanţe care intervin în 
dezvoltarea formei ([25]), fără a conţine informaţia referitoare la formă. In 
ce constă această intervenţie? Morfogenii sunt produşi de anumite celule şi 
trec de la o celulă la alta, formând un gradient. Adică într-o parte a 
embrionului sunt mai concentraţi, iar în altă parte mai diluaţi. Se produce 
astfel o polarizare a embrionului, zone diferite urmând să formeze structuri 
diferite. ([25]) Absenţa unui morfogen face imposibiă apariţia unei structuri 
cu formă normală. Insă nu rezultă de aici că morfogenul conţine toată 
informaţia despre formă. El este necesar, dar nu suficient. „Nimeni nu va 
spune că un tranzistor produce singur imaginea unui televizor, pentru că 
imaginea dispare dacă se suprimă acest tranzistor." ([32], p. 115) Acel 
tranzistor este necesar, dar nu suficient. 

In cercetările unor geneticieni evoluţionişti apare următoarea eroare 
de logică: din faptul că modificarea unei gene produce modificarea formei se 
obţine concluzia că forma este produsă de acea genă. In realitate, gena 
respectivă codifică sinteza unui morfogen. Modificarea genei duce la 
modificarea morfogenului şi în continuare la modificarea formei sau chiar la 
absenţa unei structuri anatomice (aşa cum defectarea unui tranzistor duce la 
modificarea imaginii televizorului sau chiar la dispariţia ei). Studiile 
realizate prin efect Kirlian şi electronografie au pus în evidenţă o matrice 
energoinforma ţională care păstrează forma organismului chiar în lipsa 

substanţei. Deci această structură nesubstantială conţine informaţie 
referitoare la formă. Biologii atei nu pot explica originea informaţiiei. [15]) 
Autorii manualului afirmă că „ viaţa a apărut pe Pământ o dată cu sinteza 
abiogenă a primelor gene şi a constituirii unor programe genetice. " ([21], 
p. 75) Dar viaţa nu se reduce la existenţa genelor într-o moleculă de ARN. 
Molecula de ARN nu este vie. Atunci, de ce autorii manualului afirmă că 
„ viaţa a apărut pe Pământ odată cu sinteza abiogenă a primelor gene şi a 
constituirii unor programe genetice "1 

Să analizăm cu atenţie afirmaţia din manual! Ea se referă la sinteza 
abiogenă a primelor gene. Dar ce este gena? Elevii află din manual că „gena 
este alcătuită dintr-o secvenţă de codoni care codifică succesiunea 
aminoacizilor într-o catenă polipeptidică". ([21], p. 52) Deci nu este un 
singur segment molecular, ci conţine o informaţie destinată unui receptor 
informaţional. Codificarea nu ar avea sens în lipsa unui receptor care să 
decodifice informaţia codificată. Scenariul ateist-evoluţionist al apariţiei 
vieţii este lipsit de sens. însăşi noţiunea de „primă genă" este lipsită de 
rigurozitate ştiinţifică, din două motive. Primul motiv: nu este permisă 
folosirea noţiunii de „primă genă" fără dovedirea clară a existenţei 
procesului evolutiv abiogen de formare a genelor, susţinut de evoluţionişti. 
„Prima genă" ar fi primul produs al acestui proces. Dacă procesul nu există, 
atunci nu există nici acest prim produs. Al doilea motiv: Când spunem 
„genă", spunem implicit „informaţie". Dar această informaţie nu are sens în 
absenţa unui receptor informaţional. Iar receptorul informaţional nu exista în 
acel moment, deoarece nu exista gena pentru sinteza lui (nu poate exista o 
genă înainte de prima genă). 

In celula vie, ribozomii au rol receptor; aici se realizează sinteza 
proteică. Manualul prezintă o imagine foarte simplificată. Chiar şi la cele 
mai simple vietăţi, la procariote, există un segment structural şi un segment 
reglator. Segmentul structural al unei gene începe totdeauna cu un codon 
start (ATG), şi se termină cu un codon stop (UGA, UAA sau UAG) ([25], 
p.143). Eliberarea lanţului polipeptidic sintetizat nu se poate face în lipsa 
codonului stop şi a unui factor de eliberare (o proteină specifică). ([26], p. 
178). O mică modificare poate duce la pierderea sensului. Codonii cu sens se 
pot schimba prin mutaţie în codoni nonsens, care duc la formarea unor 
proteine anormale, lipsite de activitate biologică ([26], p. 178), şi deci 
inutile. Prin simpla înlocuire a unui aminoacid cu altul se poate modifica 
funcţia biologică a proteinei ([15]). Informaţia genetică nu reprezintă o 
variantă întâmplătoare; ea este informaţia pentru sinteza unei proteine 
necesare vieţii celulei. Chiar şi în manual găsim scris că ,, celula vie este 
comparată cu un uriaş combinat chimic care, deşi are dimensiuni infime, 

lucrează cu o mare eficienţă, sintetizând numeroase produse şi exact în 
cantităţi necesare. " ([21], p. 69). Simpla întâmplare nu poate explica această 
activitate complexă şi coordonată. Biologii atei încearcă să înţeleagă 
existenţa unui program fără Programator. Din învăţătura Bisericii Ortodoxe 
cunoaştem că Dumnezeu a creat universul şi îi poartă de grijă. Informaţia 
înscrisă în structura genetică a fiinţelor vii provine de la Creatorul lor. 

Autorii manualului, referindu-se la apariţia vieţii, consideră că „ este 
vorba de un proces care a durat multe milioane de ani" ([21], p. 76), la 
început existând o „evoluţie chimică" prin care s-au format aminoacizi şi 
proteine. Dar acest proces ipotetic nu este analizat matematic. Elevii ar 
trebui să ştie că din cei 200 de aminoacizi cunoscuţi, doar 20 intră în 
componenţa proteinelor din celulele vii. Aceasta este o problemă de 
seleţionare. Aminoacizii selecţionaţi urmează să formeze proteine. Pentru un 
şir de n =100 de aminoacizi grupaţi uniform 
în cele 20 de tipuri, obţinem 100/20 = 5 aminoacizi de 
fiecare tip. Notând ni = n2 = ... = n20 = 5, utilizăm 
formula: 

Cl=n!/nl!n2!...n20! 
Pentru calculul combinaţiilor posibile: 

CI = 100!/ 5! 5!. ..5! = 100!/(5!) 20 Având în vedere izomeria optică, pentru 
fiecare aminoacid există două variante (L şi D). Pentru cei 100 de 
aminoacizii există: 
2 100 variante. Numărul combinaţiilor este: 

O IO 70 x2 100 

Probabilitatea obţinerii întâmplătoare a proteinei 

este deci: 

P=1/C<1/(10 70 x2 100 ) 

Această valoare este foarte mică. Dar formarea unei proteine nu înseamnă 
încă apariţia vieţii. Aşa cum afirmă biochimistul Harold Klein de la 
Universitatea Santa Clara din California, chiar şi cea mai neînsemnată 
bacterie are o structură atât de complicată încât pare de-a dreptul imposibil 
de înţeles cum s-a format ea ([15]). 

In manual mai găsim scris că „experimental s-a demonstrat că 
mioglobina din celulele musculare şi hemoglobina din sânge, care 
îndeplinesc în organism funcţii diferite, au origine comună" ([21], p. 82). 
Aici există o eroare de logică. Eventuala origine comună a două proteine nu 

poate fi dovedită experimental, pentru simplul motiv că experienţa se 
realizează în prezent, în laborator, de către cercetători (fiinţe raţionale), 
iar originea comună ar fi fost, după estimarea unor biologi atei, în urmă cu 
600 milioane de ani, prin procese naturale, fără intervenţia unor fiinţe 
raţionale. Activitatea coordonată a unor cercetători nu poate fi dovada 
originii naturale a unei structuri. Autorii manualului încearcă să aducă în 
sprijinul ipotezei evoluţioniste faptul că la om există mai multe tipuri de 
hemoglobina ([21], p. 82). Dar aceasta nu dovedeşte o evoluţie. Fiecare tip 
de hemoglobina are, la om, un rol bine precizat. Hemoglobina fetală (HbF) 
are o afinitate mai mare pentru oxigen decât hemoglobina HbA din sângele 
matern, pentru ca oxigenul să treacă de la mamă la făt. La făt şi la nou 
născut, hemoglobina HbF este de tip alfa2gamma2. Lanţurile gamma se 
deosebesc de cele beta prin existenţa pe locul 143 a serinei în locul 
histidinei. La adult, hemoglobina este de tip alfa2beta2. Lanţurile alfa, beta, 
gamma alcătuiesc hemoglobine cu funcţii speciale în viaţa fătului şi a 
adultului; ele nu sunt simple „rămăşiţe evolutive". Asemănarea lor 
structurală nu este o dovadă a descendenţei. în plus, mioglobina şi 
hemoglobina nu au roluri atât de diferite cum s-ar înţelege din manual. 
Ambele au rolul de a transporta oxigen. Mioglobina din muşchi transportă 
oxigenul de la capilarele sanguine la mitocondrii, iar hemoglobina transportă 
oxigenul de la plămâni la ţesuturi. Din studiul curbelor de oxigenare se 
constată că fiecare transportor de oxigen are proprietăţi optime pentru 
îndeplinirea funcţiei specifice. Totul apare coordonat în cele mai mici 
amănunte, ca într-un proiect realizat de o Fiinţă Raţională. Ipoteza evoluţiei 
nu este necesară. Mai mult, ipoteza evoluţiei întâmplătoare nici nu poate 
explica această complexitate şi coordonare globală. Pentru îndeplinirea unei 
funcţii, succesiunea de aminoacizi trebuie aleasă cu precizie. Cercetările au 
arătat că „orice abatere de la structura normală a globinei determină 
formarea unor hemoglobine anormale". De exemplu, din „înlocuirea 
acidului glutamic, aminoacidul din poziţia a-6-a a catenei beta, cu 
aminoacidul valina, rezultă transformarea hemoglobinei normale (HbA) 
într-o hemoglobina anormală (HbS). Prezenţa acestei hemoglobine 
determină apariţia unei maladii metabolice numită anemia falciformă" , aşa 
cum arată şi manualul. ([21], p. 103) Nu numai în cazul hemoglobinei 
succesiunea de aminoacizi trebuie să fie foarte precisă, ci pentru orice 
proteină structurală sau enzimă. „ Chiar şi mutaţii extrem de mici, cum sunt 
cele punctiforme, care afectează un singur codon şi, respectiv, un singur 
aminoacid, pot avea efecte fenotipice majore ", aşa cum recunosc şi autorii 
manualului. ([21], p. 104) 

în sens strict, evoluţia înseamnă transformarea naturală (fără 
intervenţia omului) a unei specii în altă specie, mai bine adaptată la mediu. 
Pentru aceasta este necesar (dar nu suficient), ca dintr-un individ II dintr-o 
specie SI să apară un individ 12 care nu mai aparţine speciei SI. Să ne 
amintim definiţia speciei: „specia este o comunitate de populaţii care se pot 
încrucişa între ele şi care sunt izolate reproducţia de alte comunităţi 
similare. Indivizii aparţinând unei specii diferite nu se pot încrucişa sexuat, 
sau, dacă se încrucişează, hibrizii sunt sterili" ([21], p. 4), adică nu pot avea 
urmaşi. Izolarea reproductivă este un argument împotriva evoluţiei. 
Eventualul individ 12, sau nu are urmaşi (prin încrucişare în SI), sau urmaşii 
lui sunt sterili. In manual, paginile 141-208 sunt dedicate evoluţionismului. 
Sunt prezentate aşa-zisele „dovezi ale evoluţiei". In realitate, nu există nici 
un exemplu concret de evoluţie. 

Manualul precizează că „elevii care au o oră pe săptămână vor 
studia numai textele barate". ([21], p. 3) Iată ce studiază aceşti elevi: 
„Dovezi ale biogeografiei. Răspândirea plantelor şi animalelor este 
consecinţa anumitor legităţi naturale. Fiecare specie ocupă un anumit areal. 
Analiza acestuia dezvăluie realitatea şi acţiunea evoluţiei "([21], p.141). 
Aceşti elevi studiază doar textul prezentat. Citind cu atenţie, nu găsim nici o 
dovadă a evoluţiei. Se afirmă doar că analiza arealului dezvăluie realitatea şi 
acţiunea evoluţiei. Elevii sunt nevoiţi să memoreze şi să accepte fără dovadă. 
Pentru ceilalţi elevi se prezintă două exemple, dar ele nu sunt dovezi ale 
evoluţiei. în primul exemplu se spune că „pădurile de stejar au fost nimicite 
de vitregia climei dintre munţii Ural şi fluvial Amur". ([21], p. 142) Se 
prezintă deci dispariţia unei specii (dintr-un areal), nu apariţia ei. în al doilea 
exemplu se spune că, în prezent, „ în emisfera sudică se găsesc reprezentanţi 
ai unor grupe străvechi de animale, cum sunt peştii dipnoi" ([21], p. 142) 
care pot respira în anumite intervale de secetă. Se consideră că ei sunt 
descendenţii dipnoilor de la sfârşitul erei paleozoice. Specia s-a păstrat. 
Atunci unde este evoluţia? 

Sunt prezentate apoi aşa-zisele „ dovezi ale sistematicii " Se spune că 
"grupele de plante sau de animale pot fi dispuse sub forma unui arbore 
genealogic.'" Dar acest "arbore" este un simplu desen realizat de unii biologi, 
pornind tocmai de la ipoteza evoluţionistă. Se constată eroarea de logică: 
justificarea în cerc vicios. Pe baza ipotezei evoluţioniste se construieşte un 
desen care se aduce ca "dovadă" în sprijinul ipotezei evoluţioniste. Mai 
departe se afirmă că "asemănarea este rezultatul unei descendenţe comune 
dintr-un strămoş stins " ([21], p. 144). 

Aici este o altă eroare de logică. Descendenţa implică asemănarea, dar 
asemănarea nu implică descendenţa. Reciproca unei teoreme nu este 
neapărat adevărată. Pentru a accepta şi reciproca, ea ar trebui demonstrată. 
Urmează aşa-zisele "dovezi ale anatomiei comparate". După definiţia 
organelor omoloage (organe cu funcţii diferite dar cu acelaşi plan de 
organizare), găsim scris că "este logic să presupunem că identitatea planului 
unic de structură denotă originea comună" ([21], p. 145). 

Este aici aceeaşi eroare de logică: se consideră că asemănarea implică 
descendenţa sau originea comună. Această concepţie greşită a fost criticată 
de profesorul Nicolae Paulescu, în lecţia de deschidere a cursului de 
Fiziologie de la Facultatea de Medicină din Bucureşti: „Numai observaţia 
directă a transformării dintr-o specie actuală în alta poate constitui o probă 
ştiinţifică în favoarea derivaţiei. Dacă e adevărat că derivaţia implică 
omologia organelor, inversul poate fi fals şi este evident că omologia 
organelor nu implică deloc derivaţia. Defectul de logică fiind flagrant, nici 
această concluzie nu are nici o valoare. " 

Manualul prezintă apoi organele analoge, organe care au funcţii 
similare la două specii, dar structură generală diferită ([21], p.145). Existenţa 
funcţiei similare nu este convenabil explicată de ipoteza evoluţionistă, 
deoarece în acest caz se consideră că nu există legătură evolutivă. Este 
normal să gândim că funcţia similară a fost prevăzută de acelaşi Creator şi a 
fost realizată prin metode diferite. Atât peştii cât şi delfinii au fost înzestraţi 
cu capacitatea de a se deplasa în apă. Deplasarea se realizează prin organe 
analoge, diferite ca structură, dar îndeplinind funcţia de înot. Atât albinele 
cât şi păsările au fost înzestrate cu capacitatea de a zbura. Ele au fost dotate 
cu aripi acţionate de muşchi, dar structura aripilor diferă. Nu ne aşteptăm să 
găsim la albine aripi cu oase şi pene ca la păsări. Funcţia este importantă: 
deşi lipsite de oase şi pene, aripile albinelor funcţionează foarte bine. 

Urmează aşa-zisele ,, dovezi ale embriologiei" . „ Compar ăndu-se 
embrionii, la diferite clase de vertebrate, s-a observat cş în prima fază toţi 
embrionii, indiferent de clasa de care aparţin, se aseamănă puternic între 
ei... In faza următoare apar la embrioni caracterele diferenţiale de clasă. " 
([21], p. 147). Este normal să existe asemănări între embrioni, până la 
apariţia unor caractere de deosebire. De exemplu, înainte de apariţia 
plămânilor, un embrion de mamifer se aseamănă - tocmai prin lipsa 



11 N. C. Paulescu, Fiziologie filozofică, vol.L, Fundaţia Regală pentru Literatură şi 



Artă, 1944, p. 188. 

plămânilor - cu un embrion de peşte. De asemenea, înainte de apariţia 
membrelor. Dar plămânii apar la mamifer la un anumit moment al 
dezvoltării, pe când la peşte nu apar. La embrionul de mamifer se dezvoltă şi 
membrele, dar nu şi la embrionul de peşte. Neînţelegând normalitatea 
asemănării primelor stadii embrionare, biologul Ernst Haeckel a formulat în 
anul 1866 aşa numita „lege biogenetică fundamentală", conform căreia 
„şirul de forme pe care-l parcurge un organism individual în timpul 
dezvoltării sale de la celula-ou până la starea în care este pe deplin format, 
este o scurtă şi concentrată recapitulare a îndelungatului şir de forme, pe 
care l-au parcurs strămoşii animali ai acelui organism" ([21], p. 148). 
Există şi o formulare concentrată: „ ontogeneza este o recapitulare sumară a 
filogenezei." ([21], p. 148) Cu timpul, cercetătorii au înţeles eroarea de 
logică şi au renunţat la această ipoteză. „Astăzi, analizând mai fin procesele 
la nivel molecular şi genetic, embriologii se îndepărtează de această idee. " 
([37]) „Nu se mai spune că ontogeneza rezumă filo geneza, ci se insistă pe 
diversitatea ce porneşte de la un plan comun. " (prof. Marion Wassel; [37]). 
Este normal să gândim că acest plan comun aparţine unui Proiectant. 
Manualul prezintă în continuare aşa-zisele „ dovezi ale paleontologiei ", dar 
aceste exemple pot fi utilizate mai mult împotriva ipotezei evoluţioniste 
decât în sprijinul ei. Faptul că există „fosile vii", nemodificate din timpuri 
vechi, este un argument împotriva ideii de evoluţie. Alga colonială 
Botryococcus brauni, din paleozoicul inferior, trăieşte şi în zilele noastre, 
fără ca în morfologia ei să se constate schimbări importante ([35], p. 92). 
După estimarea unor evoluţionişti, ordinal Psilofitalelor ar fi dispărut de 
aproximativ 150 de milioane de ani. Dar iată că Psilotum - o ferigă 
„primitivă" - trăieşte şi astăzi ([35], p.92). Există şi plante din ordinul 
Cycadeelor, ordin apărut în urmă cu 140 de milioane de ani, conform părerii 
unor evoluţionişti. In Africa, Asia şi Australia trăiesc în zilele noastre 100 de 
specii din acest ordin „primitiv" ([35], p.93). Părea un lucru bine stabilit în 
ştiinţa ateist-evoluţionistă că Metasequoia fossilis, considerat strămoşul 
arborelui mamut, a dispărut în urmă cu 20 de milioane de ani. Dar iată că, în 
anul 1962, un student chinez, T. Wang, 1-a descoperit vieţuind în pădurile 
din China Centrală ([35], p. 93). Se mai află în viaţă şi un alt arbore, Gingko 
biloba, din jurasic. Este întâlnit în formă spontană în sud-vestul Asiei şi e 
cultivat în multe parcuri şi grădini botanice din lume. Şi în regnul animal 
există multe „fosile vii". Trăiesc astăzi 5 specii de xifosure, considerate 
„rude foarte bune ale trilobiţilor ce stăpâneau oceanele paleozoice" ([35], 
p. 98). în 1952 s-au descoperit în viaţă câteva moluşte, Neopilina galathaea, 
numite astfel pentru asemănarea cu cele din genul Pilina, cunoscute ca fosile 
din rocile siluriene ([35], p. 55). Au fost descoperiţi şi un fel de melci fără 

casă, Peripatus juliformis, „vechi de peste 500 de milioane de ani", ([35], p. 
99), conform unor estimări realizate chiar de evoluţionişti. Trăiesc astăzi şi 
păsări de uscat, nezburătoare, din ordinul Ratitelor, având remarcabile 
„caractere de vechime": craniu asemănător cu cel al reptilelor şi pene cu 
structură primitivă ([35], p. 100). Ele nu s-au transformat în „păsări 
evoluate". Se mai găsesc şi şopârle Hatteria, mai vechi cu peste 200 de 
milioane de ani decât brontozaurii, după cum afirmă chiar evoluţioniştii. Ele 
nu au evoluat. O altă "fosilă vie" este okapia, „ o girafa primitivă, foarte 
asemănătoare cu cele mai vechi girafe, care s-au păstrat în stare fosilă" 
([35], p. 100). Monotremele sunt animale în care se împletesc caractere de 
mamifer (corp acoperit cu blană sau cu ţepi, pui hrăniţi cu lapte), de reptilă 
(variaţii termice ale corpului) şi de pasăre (pui proveniţi din ouă, cioc ca de 
raţă). Ornitorincul şi ariciul furnicar din Australia sunt astfel de animale. 
([36], p. 61). Pentru că mult timp unele specii nu au fost găsite în viaţă ci 
numai în stare fosilă, unii biologi evoluţionişti s-au grăbit să afirme că ele 
„au evoluat", transformându-se în alte specii. Dar recent au fost găsite şi 
exemplare în viaţă. De aceea au fost numite „fosile vii". 

In manual găsim şi aşa-zise „dovezi directe ale evoluţiei". Primul 
exemplu se referă la adaptarea la mediu a unor specii de coada şoricelului, 
transportate de om din regiunile înalte ale munţilor pe malul oceanului. Se 
confundă adaptarea la mediu cu evoluţia. Al doilea exemplu se referă la 
lepidopterul Biston betularia din Anglia. La începutul secolului al XlX-lea, 
populaţiile erau alcătuite din exemplare albe şi exemplare negre. „în cursul 
secolului alXIX-lea, numărul exemplarelor negre a crescut masiv". ([21], p. 
151). Dar aceasta nu este o evoluţie, ci doar o modificare a numărului de 
indivizi. Exemplarele negre au devenit mai numeroase, dar nu au "evoluat" 
din cele albe, fiindcă existau şi mai înainte împreună cu cele albe. Nu 
asistăm la apariţia unei specii noi. Al treilea exemplu prezentat în manual: 
„ în experienţe de laborator cu populaţii de microoroganisme şi de drosofîle 
s-au obţinut transformări ireversibile ale fondului genetic al speciilor prin 
acţiunea unor substanţe chimice mutagene şi a radiaţiilor (raze X, raze 
ultraviolete etc.)" ([21], p. 151) Dar acestea nu sunt mutaţii spontane, ci 
mutaţii induse, adică provocate artificial prin intermediul agenţilor 
mutageni. Ca factori (agenţi) mutageni chimici s-au folosit analogii bazelor 
azotate, acidul azotos, agenţii alchilanţi etc. Ca factori mutageni fizici s-au 
folosit razele ultraviolete, X, gamma ([25]). Prin mutaţii genetice sau obţinut 
embrioni fără cap şi torace, insecte cu aripi curbate sau prea mici, animale 
fără ochi, sau bolnave de cancer. ([25], [26]). Aceste aspecte nu ameliorează 
specia; nu pot fi considerate exemple de evoluţie. Selecţia naturală elimină 

rapid din competiţie indivizii care prezintă aceste aspecte patologice. 
Radiaţiile ionizante (X, gamma) inhibă diviziunea celulară, sinteza acizilor 
nucleici şi a proteinelor, rup cromozomii, declanşează creşteri anormale 
inclusiv apariţia de tumori ([26]): Aceste rezultate nu conduc la 
îmbunătăţirea speciei. Mutaţiile realizate de biologi asupra plantelor sunt, în 
cea mai mare parte, negative. „Conform cu constatările lui Gustafsson, 
numai o proporţie de aproape 0,1 la 0,2% din toate mutantele (de orz) 
studiate au fost competitive sau chiar superioare faţă de materialul de control 
respectiv." ([43], p.252). In cazul mazărei, numai 1% din mutante pot avea 
interes pentru ameliorare. „Toate celelalte mutante sunt letale, sterile, sau 
fertilitatea lor este aşa de scăzută, încât ele nu pot fi propagate." ([43], p. 
252). Dar nici în cazurile pozitive nu s-au obţinut „specii superioare", ci 
doar aspecte îmbunătăţite ale aceleiaşi specii. De exemplu, o producţie mai 
mare de seminţe. „însă producţia mare de seminţe nu este în mod inevitabil 
echivalentă cu utilitatea agronomică. Unele din aceste genotipuri sunt foarte 
înalte şi astfel ele nu sunt potrivite pentru cultura în câmp; altele sunt foarte 
tardive." ([43], p. 252) In plus, apare efectul foarte limitant al pleiotropiei: 
două caractere controlate de aceeaşi genă. „Dacă un caracter specific al unei 
culture este de interes pentru scopuri de ameliorare, acesta este însoţit, în 
cele mai multe cazuri, de una sau mai multe caracteristici negative" ([43], p. 
256) care reduce valoarea mutantului. Un exemplu foarte clar al acestei 
situaţii este o genă de la mazăre, care duce la un număr crescut de seminţe 
pe păstaie. „Acestui caracter pozitiv nu îi corespunde totuşi creşterea 
aşteptată de seminţe, deoarece numărul de păstăi pe plantă este de regulă 
scăzut sub influenţa aceleiaşi gene. Astfel, mutanta nu este utilizată în 
ameliorarea mazărei, în ciuda caracterului dorit pe care îl prezintă." ([43], p. 
256). Se vede de aici că ameliorarea unei specii nu se obţine prea uşor. 
„Proporţia mutantelor de interes agronomic în mutageneza experimentală 
este foarte scăzută. Este necesară o considerabilă cheltuială de timp, spaţiu şi 
bani, dacă se intenţionează să se realizeze un grup de mutaţii sau chiar o 
singură mutaţie dorită." ([43]). S-au obţinut însă (în puţine cazuri) mutante 
cu aspect pozitiv: înflorire timpurie, productivitate mare, rezistenţă la frig 
sau la unele boli. ([43]). Aceasta nu e de mirare, dacă ne aducem aminte că 
natura a suferit o cădere. In Vechiul Testament găsim scris: „ ...blestemat va 
fi pământul pentru tine! Cu osteneală să te hrăneşti din el în toate zilele 
vieţii tale! Spini şi pălămidă îţi va rodi el şi te vei hrăni cu iarba câmpului. " 
{Facerea 3, 17-18) Iar Sfântul Ioan Damaschin ne învaţă astfel: ,, înainte de 
călcarea poruncii, toate erau supuse omului, căci Dumnezeu l-a pus stăpân 
peste toate cele de pe pământ şi din ape... Pământul producea roade în chip 
automat spre trebuinţa vieţuitoarelor supuse omului... Dar după călcarea 

poruncii... atunci, zidirea supusă lui s-a revoltat contra stăpânului pus de 
Creator, iar lui i s-a poruncit să lucreze în sudoare pământul din care a fost 
luat. " Natura căzută poate fi îmbunătăţită, într-o anumită măsură, şi prin 
aceste procedee tehnice de ameliorare. 

Manualul prezintă aşa-zise „dovezi ale unităţii lumii vii" în sprijinul 
ipotezei evoluţiei. Se afirmă că: „toate fiinţele vii sunt alcătuite, în 
principal, din proteine şi acizi nucleici." ([21], p. 152) Este adevărat că 
trupurile fiinţelor vii conţin aceste substanţe, dar aceasta nu arată că speciile 
s-au transformat unele în altele. Dacă un pictor realizează două tablouri pe 
acelaşi tip de suport şi cu aceleaşi vopsele, nu vom spune că tablourile 
provin unul din altul. Compoziţia chimică de bază a trupurilor făpturilor vii 
este aceeaşi, pentru că ele au fost create din aceeaşi materie. Nici 
diversitatea lumii vii nu este o dovadă a evoluţiei. Ea poate fi explicată prin 
existenţa şi lucrarea Creatorului. Marea diversitate a tablourilor unui pictor 
nu dovedeşte că s-ar transforma un tablou în altul. Prin combinaţii genetice 
naturale se obţine diversitatea în cadrul speciei (variabilitatea). Nu s-a 
observat până în prezent transformarea naturală a unei specii în alta. 
Diversitatea lumii vii se explică cel mai bine prin lucrarea Creatorului. De 
aceea, Sfântul Grigorie Teologul spune: „Gândeşte-te şi la varietatea şi 
belşugul roadelor, mai ales la faptul că cele mai necesare sunt şi cele mai 
frumoase. Gândeşte-te şi la puterea rădăcinilor, a sucurilor şi a florilor lor, 
nu numai plăcute ci şi binefăcătoare pentru sănătate, la graţia şi calitatea 
culorilor, dar şi la strălucirea pietrelor preţioase. Căci toate au fost puse 
înaintea ta, ca un ospăţ de obşte, câte sunt necesare şi plăcute din fire. 
Aceasta ca, dacă nu cunoşti din altceva pe Dumnezeu, să-L cunoşti din 
binefacerile Lui şi nevoia ta de ele să te facă mai înţelegător. " Iar Sfântul 
Ioan Damaschin arată că „ dintre plante şi ierburi, pământul produce unele 
cu rod, altele pentru mâncare, altele mirositoare; florile sunt dăruite spre 
desfătarea noastră, spre exemplu: trandafirul şi cele asemenea; altele 
pentru vindecarea bolilor. " „La porunca Creatorului, pământul a produs 
tot felul de neamuri de animale, de târâtoare, de fiare şi de vite. Toate sunt 
pentru întrebuinţarea potrivită a omului. " „Nu este fără de folos trebuinţa 
fiarelor sălbatice, căci omul, temăndu-se de ele, îl fac să-şi aducă aminte şi 
să cheme în ajutor pe Dumnezeul Care le-a făcut. " 



12 Sfântul Ioan Damaschin, Dogmatica, Ed. Scripta, Bucureşti, 1993, p. 66. 
13 Sfântul Grigorie de Nazianz, Cele cinci cuvântări teologice, 1993, p. 43. 

Sfântul Ioan Damaschin, Dogmatica, Ed. Scripta, Bucureşti, 1993, p. 66. 

Ibidem, p. 65. 

16 Ibidem, p. 66. 

Se afirmă în manual că „ evoluţia se produce pe baza selecţiei 
variaţiilor mici." ([21], p.158). Dar selecţia elimină din „competiţie" 
indivizii cu performanţe slabe într-un mediu dat; nu produce specii noi. Ea 
explică dispariţia unor indivizi sau dispariţia unor specii, nu apariţia lor. 
Mutaţiile sunt fenomene întâmplătoare şi este puţin probabil să fie atât de 
bine corelate încât să producă structuri noi, performante. Chiar autorii 
manualului recunosc faptul că „cele mai multe mutaţii sunt dăunătoare 
speciei", iar „apariţia unei mutaţii utile ...nu reprezintă în sine un fenomen 
evolutiv." ([21], p. 167) 

Există un proces coordonat care se opune transmiterii genetice a 
mutaţiilor. Este vorba de repararea ADN. Acest proces se opune şi 
evoluţiei, deoarece mutaţia este un element necesar evoluţiei. Locurile 
modificate din ADN sunt recunoscute de enzime speciale şi sunt interpretate 
ca defecte. Alte enzime elimină defectele şi restabilesc secvenţa normală. 
Referitor la repararea ADN, este interesant de observat faptul că ADN 
conţine informaţia necesară sintezei unor enzime pentru propria sa reparare. 
Complexitatea sistemului de reparare şi buna corelare a activităţilor sunt 
imposibil de explicat prin simpla întâmplare. 

Intre paginile 198-209 manualul prezintă concepţia evoluţionistă 
despre om. Se afirmă că „ din dovezile geneticii rezultă faptul că materialul 
genetic uman (cromozomii şi genele) este înrudit cu cel al primatelor 
evoluate. " ([21], p. 198). Este şi aici o eroare de logică. Din compararea a 
două structuri genetice nu se poate constata înrudirea lor, ci numai gradul 
de asemănare. Concluzia înrudirii are ca premisă ascunsă tocmai ideea 
evoluţiei. Este adevărat că omul şi maimuţa au structuri genetice 
asemănătoare, în sensul că există multe gene comune. De aceea, compoziţia 
proteică este asemănătoare. Dar din asemănarea compoziţiei chimice nu 
rezultă înrudirea (descendenţa). Pentru a digera hrana existentă în acelaşi 
mediu, trupul omului şi trupurile unor animale au fost înzestrate cu enzime 
digestive asemănătoare sau identice. Dar sinteza enzimelor este condusă 
genetic; de aici şi necesitatea unor gene asemănătoare sau identice. Atât 
trupul omului cât şi cel al maimuţei au fost dotate cu oase, muşchi, piele şi 
deci cu gene asemănătoare sau identice pentru sinteza proteinelor din aceste 
structuri anatomice. Asemănarea genetică este normală şi uşor de explicat 
astfel, prin lucrarea Creatorului. Un inginer poate realiza două aparate 
diferite utilizând materiale de acelaşi tip şi componente asemănătoare. 
Subliniem faptul că asemănările sunt doar de natură materială, fizică. Trăirea 
duhovnicească de care este capabil omul nu se întâlneşte nici la maimuţe, 

nici la alte animale. Având o trăire duhovnicească foarte slabă (aproape 
inexistentă), ateii constată doar asemănările trupeşti dintre om şi animale. 
Depărtându-se de Ortodoxie, ei nu pot avea un comportament normal. De 
aceea au ajuns să scrie în manualul de Biologie pentru clasa a Vi-a că 
„maimuţele au un comportament comparabil cu al omului. " ([18], p. 160). 
Asemănările trupeşti dintre oameni şi maimuţe nu sunt dovezi în sprijinul 
evoluţionismului. De exemplu, Pongidele au aceleaşi circumvoluţiuni 
cerebrale ca şi omul, au aceleaşi grupe sanguine, se deplasează în poziţie 
bipedă şi nu au coadă. Dar şi autorii manualului recunosc faptul că „deşi 
apropiate de om prin structura lor anatomică, pongidele nu pot fi strămoşii 
omului." ([21], p. 201); Există şi deosebiri importante ale craniului şi 
scheletului feţei. Aşa-zisele „organe rudimentare" nu dovedesc evoluţia. 
Unii cercetători atei le consideră organe fără funcţie. Mult timp s-a crezut că 
apendicele vermiform este un astfel de organ. Astăzi cunoaştem însă că el 
este un organ limfoid cu funcţie imunitară. La fel şi timusul, are rol endocrin 
şi hematopoietic în prima parte a vieţii. Din faptul că un om nu cunoaşte 
funcţia unei structuri anatomice nu rezultă că acea structură este lipsită de 
funcţii. Biologii atei au încercat să explice „evoluţia" prin modificări 
climatice. In manual e scris că „specia hominidelor a pierdut haina de 
blană. " ([21], p. 206). Dar dacă se afirmă răcirea climei, de ce s-a pierdut 
haina de blană tocmai atunci când a venit frigul? Iar dacă se afirmă 
încălzirea climei, de ce nu şi-au pierdut haina de blană şi celelalte mamifere? 
Din ultimele două pagini ale manualului vedem în ce confuzie se află autorii 
acestuia. Ei confundă „evoluţia speciilor" cu întărirea sănătăţii: „probabil că 
evoluţia biologică a omului se va desfăşura pe planul ameliorării sale 
fiziologice... Omul viitorului va fi mai sănătos, mai capabil de muncă fizică 
şi intelectuală decât omul actual. " ([21], p. 208-209). 

Concluzii 

Manualul prezintă drept realitate vechea ipoteză conform căreia acizii 
nucleici (AND şi ARN) au capacitatea de a înregistra sub formă codificată 
întreaga informaţie pentru construcţia organismului. In biomatematică s-a 
demonstrat însă că informaţia referitoare la morfogeneză nu poate fi 
codificată în acizii nucleici. Studii recente de genetică au confirmat acest 
rezultat matematic. ADN-ul nu deţine toate secretele formelor vii. Prin efect 
Kirlian şi electronografie s-a pus în evidenţă o matrice energo- 
informaţională care păstrează forma organismului, chiar în lipsa unei părţi a 
substanţei; deci conţine informaţie referitoare la formă. Biologii atei nu pot 
explica originea informaţiei. 

în cercetările unor biologi atei apare următoarea eroare de logică: din 
faptul că modificarea unei gene produce modificarea formei sau dispariţia 
unei structuri anatomice se obţine concluzia că forma ar fi produsă de acea 
genă. în realitate, gena este necesară dar nu suficientă. Nimeni nu va spune 
că un tranzistor produce singur imaginea unui televizor pentru că imaginea 
dispare dacă se defectează tranzistorul. Genele conţin informaţia referitoare 
la succesiunea aminoacizilor din proteine. Prin înlocuirea unui aminoacid cu 
altul se poate modifica funcţia biologică a proteinei; deci succesiunea nu este 
întâmplătoare. Fiecare proteină are un rol bine precizat. Chiar şi vietăţile 
considerate "primitive" au o mare complexitate biochimică: bacteria 
Escherichia coli are un sistem enzimatic cu peste 600 de enzime diferite; ea 
codifică peste 2000 de lanţuri polipeptidice diferite cu funcţii speciale. Toate 
reacţiile sunt bine corelate: se produce numai ce este util, în cantităţile 
necesare, la momentul oportun şi ca răspuns la cerinţe precise. Simpla 
întâmplare nu poate explica această complexitate şi coordonare. Biologii atei 
încearcă să înţeleagă existenţa unui program genetic fără Programator. 

Izolarea reproductivă a speciilor este un argument împotriva ipotezei 
evoluţiei. 

în manual se afirmă că s-a demonstrat experimental originea comună 
a unor proteine. Afirmaţia conţine o eroare de logică. Originea unor 
substanţe aparţine trecutului şi nu poate fi dovedită experimental. 
Asemănarea structurală a unor tipuri de hemoglobina nu este o dovadă a 
descendenţei. Lanţurile alfa, beta, gamma alcătuiesc hemoglobine cu funcţii 
speciale în viaţa fătului şi a adultului; ele nu sunt simple „rămăşiţe 
evolutive". 

Nu există „dovezi ale biogeografiei". Se prezintă dispariţia unei 
specii (dintr-un areal), nu apariţia ei. 

Nu există „dovezi ale sistematicii". „Arborele genealogic" este un 
simplu desen realizat de unii biologi atei, pornind tocmai de la ipoteza 
evoluţionistă. Se constată eroarea de logică: justificarea în cerc vicios. Pe 
baza ipotezei evoluţioniste se construieşte un desen care se aduce apoi ca 
„dovadă" în sprijinul ipotezei evoluţioniste. 

Nu există „dovezi ale anatomiei comparate" în sprijinul evoluţiei. 
Descendenţa implică omologia organelor, dar omologia nu implică 
descendenţa. în plus, evoluţionismul nu poate răspunde la întrebarea: de ce 
există organe cu aceeaşi funcţie la specii între care nu există legătura 
filogeneticăl Aici este normal să gândim că funcţia a fost prevăzută de 
acelaşi Creator şi a fost realizată prin metode diferite. 

Nu există „dovezi ale embriologiei" în favoarea evoluţionismului. 
Asemănarea superficială şi trecătoare a unor embrioni nu implică 

descendenta lor. Este normal să existe unele asemănări între embrioni, în 
stadiile iniţiale, până la apariţia unor caractere de deosebire. Aşa numita 
„lege biogenetică fundamentală" formulată de Haeckel în 1866 este astăzi 
abandonată chiar şi de evoluţionişti. 

Nu există „dovezi directe ale evoluţiei". Exemplul lepidopterului 
Biston betularia arată o modificare a procentajului de indivizi, nu o evoluţie. 
La început se întâlneau exemplare albe şi negre; apoi exemplarele negre au 
devenit mai numeroase, dar nu au evoluat din cele albe, fiindcă existau şi 
mai înainte, împreună cu cele albe. 

Nu se poate susţine evoluţionismul prin „dovezi ale paleontologiei". 
Faptul că există „fosile vii", nemodificate din timpuri vechi, este mai curând 
un argument împotriva ideii de evoluţie, decât în favoarea ei. De asemenea 
se confundă adaptarea la mediu cu „evoluţia". Adaptarea există, dar nu 
depăşeşte cadrul speciei. Manualul prezintă un exemplu de adaptare, nu de 
evoluţie. Până în prezent nu se cunoaşte un caz concret de evoluţie naturală. 

Unitatea lumii vii nu implică evoluţia. Faptul că fiinţele vii sunt 
alcătuite din proteine şi acizi nucleici nu arată că s-au transformat unele în 
altele. Dacă un pictor realizează două tablouri pe acelaşi tip de suport şi cu 
aceleaşi vopsele, nu vom spune că tablourile provin unul din altul. 

Nici diversitatea lumii vii nu este o dovadă a evoluţiei. Ea poate fi 
explicată prin existenţa Creatorului. Marea diversitate a tablourilor unui 
pictor nu arată că s-ar transforma un tablou în altul. O sursă a diversităţii 
vieţuitoarelor este şi variabilitatea, dar ea nu depăşeşte limitele speciei. Nu s- 
a observat transformarea unei specii în alta. 

Aşa zisele „organe rudimentare" nu dovedesc evoluţia. Unii atei le 
consideră organe fără funcţie. Mult timp s-a crezut că apendicele vermiform 
este un astfel de organ. Astăzi cunoaştem însă că el este un organ limfoid cu 
funcţie imunitară. Din faptul că un om nu cunoaşte funcţia unei structuri 
anatomice nu rezultă că acea structură este lipsită de funcţii. 

Se afirmă în manual că „evoluţia se produce pe baza selecţiei 
variaţiilor mici". Dar selecţia elimină din „competiţie" indivizii cu 
performanţe slabe într-un mediu dat; nu produce specii noi. Ea explică 
dispariţia unor indivizi sau dispariţia unor specii, nu apariţia lor. Aşa cum 
scrie în manual, „au şanse de supravieţuire variaţiile utile şi cele 
indiferente ". Dar cercetările arată că cele mai multe mutaţii sunt dăunătoare, 
unele chiar incompatibile cu viaţa; urmează mutaţiile indiferente, dar ele nu 
aduc un progres, o evoluţie. Chiar autorii manualului recunosc faptul că 
„ cele mai multe mutaţii sunt dăunătoare speciei ", iar „ apariţia unei mutaţii 
utile... nu reprezintă în sine un fenomen evolutiv". Selecţia artificială nu este 
o dovadă a evoluţiei, deoarece se realizează prin intervenţia omului. 

Mai demult, biologii atei spuneau că „funcţia creează organul". Este 
aici o eroare de logică, deoarece funcţia nu poate exista înaintea organului. 
Astăzi, chiar evoluţioniştii au renunţat la această ipoteză. Asemănările dintre 
oameni şi maimuţe nu sunt dovezi în sprijinul evoluţiei. De exemplu, 
Pongidele au aceleaşi circumvoluţiuni cerebrale ca şi la om, au aceleaşi 
grupe sanguine, se deplasează în poziţie bipedă şi nu au coadă. Dar şi autorii 
manualului sunt nevoiţi să recunoască faptul că, „ deşi apropiate de om prin 
structura lor anatomică, pongidele nu pot fi strămoşii omului", deoarece 
există şi multe deosebiri ale craniului şi ale scheletului feţei. Biologii atei 
încearcă să explice "evoluţia" prin modificări climatice. In manual e scris că 
„specia hominidelor a pierdut haina de blană". Dar dacă se afirmă răcirea 
climei, de ce s-a pierdut haina de blană tocmai atunci când a venit frigul? Iar 
dacă se afirmă încălzirea climei, de ce nu şi-au pierdut haina de blană 
maimuţele şi celelalte mamifere? Din ultimele douţ pagini (208, 209) ne 
dăm seama în ce confuzie se află autorii manualului, care confundă evoluţia 
speciilor cu întărirea sănătăţii. 



AFIRMAŢII ANTIEVOLUŢIONISTE ALE UNOR OAMENI DE 
ŞTIINŢĂ 



„în chestiunea omului, am dat înapoi pe toată linia. Toate cercetările 
întreprinse în scopul de a găsi continuitatea în desfăşurarea progresivă, au 
rămas fără rezultat. Nu există proanthropos. Nu există om-maimuţă. Lanţul 
intermediar este o fantomă." 

(Rudolf Virchow, medic, profesor universitar la Wurzburg şi Berlin, 
fondator al anatomiei patologice 17 ) 

„Paleontologia - fără îndoială vrednică de cel mai viu interes şi 
emoţionantă în aspiraţia de a ţese o mare poveste şi de a o face veridică - a 
născocit o sumedenie de specii numai din cioburi, numai din ciuntite 
rămăşiţe păstrate între relicvele de muzeu, dar pe care nimeni nu le-a văzut 
trăind, adică nu le-a cunoscut felul de viaţă, obiceiurile, fecunditatea, etc. 
Corespondenţa între aceste specii ticluite la masa de lucru şi realităţile care 
vor fi fost e mai mult decât problematică. Ceea ce se ştie sigur e că nu există, 



17 Citat de Mitropolitul Irineu Mihălcescu, în cartea Teologia luptătoare, 1994, p. 

în înţelesul strict al cuvântului, făpturi intermediare între viermi, 
echinoderme, moluşte sau artropode." 

(Alexandru Mironescu, doctor în Ştiinţe Fizice la Sorbona, profesor 

1 R 

de Chimie Organică la Facultatea de Ştiinţe din Bucureşti ) 

„Avem datoria de a respinge doctrina transformării speciilor ca 
antiştiinţifică, fiindcă ea este în dezacord cu un mare număr de fapte bine 
stabilite. " 

(Nicolae Paulescu, medic, profesor universitar la Facultatea de 
Medicină din Bucureşti, descoperitorul insulinei 19 ) 

„Prin uzul şi abuzul unur postulate ascunse, al unor îndrăzneţe şi 
adesea neîntemeiate extrapolări, s-a creat o pseudoştiinţă. Ea prinde rădăcini 
în chiar miezul Biologiei, făcând să rătăcească numeroşi biochimişti şi 
biologi." 

(Pierre Grasse, biolog, preşedinte al Academiei Franceze de Ştiinţe ) 

„Eu cred că într-o zi mitul lui Darwin va fi tratat ca cea mai mare 
înşelătorie în domeniul ştiinţei." 

(Soren Lovtrup, embriolog suedez 21 ) 

„Cu cât urcăm pe scara complexităţii animale, cu atât scad şansele ca 
o mutaţie să fie compatibilă cu existenţa purtătorului - sau, şi mai 
improbabil să fie utilă. La vertebrate, mutaţii utile nu au fost evidenţiate 
nicicum. Factorii mutageni aplicaţi animalelor superioare induc mutaţii 
neutre, dezavantajoase sau letale." 

(Oana Iftime, Alexandru Iftime, biologi 22 ) 

„In anul 1859, cercetătorul britanic Charles Darwin lansa o teorie care 
încerca să explice originea speciilor de plante şi animale altfel decât prin 



18 Alexandru Mironescu, Limitele cunoaşterii ştiinţifice, Ed. Harisma, 1994, p. 148. 

19 N. C. Paulescu, Fiziologie Filosofică, voi. I, Fundaţia Regală pentru Literatură şi Artă, 
1944. 

20 Pie 

Facerii, p. 16. 
21 Ci 
122. 

2002. 



~° Pierre Grasse, L' Evolution du vivant, 1973, citat de Ierom. Serafim Rose în Cartea 
21 Citat de Ariei A. Roth în cartea Geneza. Legătura între ştiinţă şi Biblie, CSN, 2002, p. 
22 Oana Iftime, Alexandru Iftime, Biologie, manual pentru clasa a Xl-a, Ed. Teora, 

creaţie. Conform acestei teorii, speciile ar evolua în mod natural unele din 
altele, de la forme mai simple la forme mai complexe, şi astfel ar fi luat 
naştere toate vieţuitoarele existente astăzi, inclusiv omul, despre care se 
afirmă că ar proveni dintr-o specie de maimuţă. 

Această teorie nu a fost demonstrată niciodată, dar unele partide 
politice, fiind interesate mai ales de aspectul moral al problemei (dacă omul 
se trage din maimuţă atunci suntem liberi să ne comportăm ca animalele), au 
preluat ideea şi au reuşit să o impună ca teorie oficială. Astfel s-a ajuns ca în 
toate şcolile din ţările guvernate de asemenea partide, să se înveţe că omul se 
trage din maimuţă. Multă vreme am crezut şi eu că aşa stau lucrurile, 
deoarece aşa învăţasem la şcoală, dar, atunci când am început să studiez mai 
serios problema, am descoperit numeroase probe care demonstrau 
netemeinicia teoriei evoluţioniste. In cele din urmă a trebuit să accept faptul 
că omul nu se poate trage din maimuţă, că există un Dumnezeu care a creat 
lumea şi deci că teoriile materialiste în care crezusem până atunci erau false. 

Evoluţionismul este departe de a fi o teorie cu adevărat ştiinţifică, 
fiind de fapt o colecţie de falsuri şi ipoteze nedemonstrate. In plus, există 
numeroase aspecte asupra cărora nici măcar evoluţioniştii între ei nu se 
înţeleg, teoria unui autor fiind contrazisă de cea a altuia." 

(Firmilian Gherasim, biofizician 23 ) 



AFIRMAŢII ANTIEVOLUŢIONISTE ALE UNOR EVOLUŢIONIŞTI 

„Considerăm că pentru înţelegerea lumii vii, ar trebui să înţelegem 
mai bine trecerea de la unicelular la pluricelular [...] In toate aceste 
presupuneri de trecere de la uni- la pluricelulare, ne bazăm pe nişte 
similitudini morfologice actuale, ceea ce nu este mijlocul cel mai sigur 
pentru a înţelege acest «moment» filogenetic, căci fenomenele de 
convergenţă au putut duce la asemănări structurale, fără a avea legături cu 
filogeneza. " 

(Acad. Eugen Pora 24 ) 



23 Firmilian Gherasim, Ion Vlăducă, Ortodoxia şi eroarea evoluţionistă, Ed. Scara, 2002. 

24 Acad. Eugen Pora, Unitatea lumii vii, Ed. Ştiinţifică şi Enciclopedică, Bucureşti, 1980, 
p. 46, 52. Comentariu: biologul evoluţionist Eugen Pora recunoaşte faptul că asemănările 
structurale dintre specii pot proveni din convergenţă (din adaptarea la acelaşi mediu), fără 
a fi necesară ipoteza evoluţiei. Recunoaşte, de asemenea, că trecerea de la unicelulare la 

„Gruparea împreună a speciilor în genuri este un procedeu foarte 
subiectiv în care gradul de înrudire devine o judecată strict relativă. [...] Este 
dificil de a păstra obiectivitatea. [...] 

Originea primatelor s-ar situa în cretacic, acum aproximativ 80 de 
milioane de ani. Din păcate, nu s-au găsit resturile lor şi nici leagănul lor. 
[...] 

Definiţia de Homo erectus ca specie paleoantropologică este pur 
arbitrară, pentru că ea este, ca orice specie de paleohominide, lipsită de 
realitate biologică şi fondată numai pe resturi de oase şi dentare. [...] 

Savanţii au imaginat scheme simplificate, pentru a organiza în mod 
deosebit timpul şi diversitatea vieţuitoarelor. [...] 

O diagramă exactă a evoluţiei umane este prematură. Cu toate acestea, 
diferite teorii speculative au fost abundente în ultimii ani." 

(Dan Georgescu, biolog 25 ) 

„Extrem de rarele forme de tranziţie în raportul fosilic rămân ca o 
permanentă enigmă a paleontologiei. Arborele evoluţiei care apare în 
manualele noastre are date numai la vârf şi la nodurile ramurilor; restul se 
referă la concluzii, dar este clar că nu există dovezi din partea fosilelor. " 

(Stephen Jay Gould, biolog 26 ) 



EVOLUŢIONISMUL ŞI OCULTISMUL 



La prima vedere, nu există nici o legătură între evoluţionism şi 
ocultism. In realitate, evoluţionismul este o condiţie necesară pentru 
existenţa ocultismului, pentru simplul motiv că evoluţia este obiectul de 
studiu al ocultismului. 



pluricelulare este o simplă presupunere, bazată pe asemănări morfologice între speciile 
actuale. 

25 Dan Georgescu, Biologie umană, Ed. Universităţii din Bucureşti, 1999, p. 24, 89, 76, 7, 
73. Comentariu: Biologul Dan Georgescu recunoaşte că gradul de înrudire evolutivă este 
subiectiv, nu obiectiv; că se fac datări de specii fără a se găsi resturile lor; că orice specie 
de paleohominide este lipsită de realitate biologică, şi că schemele evolutive sunt 
rezultate ale imaginaţiei savanţilor. 

26 Citat de Ariei A. Roth în cartea Geneza. Legătura între ştiinţă şi Biblie, CSN, 2002, p. 
163. Comentariu: Biologul evoluţionist Stephen Jay Gould recunoaşte că arborele 
evoluţiei (arborele filogenetic) a fost alcătuit fără să existe dovezi din partea fosilelor. 

Ocultistul şi antropozoful Rudolf Steiner a arătat că „ocultismul, în 
general, nu se ocupă de istoria unui singur secol sau a unei singure perioade, 
ci de istoria interioară a evoluţiei omeneşti în ansamblul ei. Se adânceşte în 
studiul primelor manifestări ale sistemului nostru planetar, se întoarce până 
la aspectul vegetal şi animal al omului." 

Steiner spune că „în evoluţia umană, organele nu încetează să se 
transforme, să-şi schimbe natura şi obiectul. Astfel, omul primitiv mergea în 
patru labe şi nu avea la dispoziţie sunete articulate pentru a vorbi, nici urechi 
de auzit." 28 Mai spune că branhiile s-au transformat în urechi, iar labele din 
faţă în mâini. 

Transformarea speciilor este o amestecare a firilor. 

Nu se poate face ocultism fără ideea de transformare. Alchimiştii 
căutau piatra filosofală care ar transforma plumbul în aur sau cuprul în aur. 
Tot ei încercau să obţină şobolani din făină şi cârpe. 

Ideea de amestecare a firilor este indusă copiilor astăzi prin desene 
animate şi romane vrăjitoreşti. In celebrul roman Harry Potter care a 
vătămat deja multe suflete de copii - roman scris de o satanistă din Anglia şi 
tradus rapid în limba română, găsim scris: „mă interesează mai ales 

9Q 

transfigurările, ştii tu, transformările din ceva în altceva." sau: „că ne 
puteam transforma toţi în animale, ni se deschideau în faţă infinite 
posibilităţi... Sirius şi James îşi aleseseră special nişte animale uriaşe în care 
să se transforme, ca să poată ţine în frâu un lup." 30 sau: „părea să fi fost un 
bărbat rotofei, care slăbise extreme de mult... chipul lui păstra ceva din 
înfăţişarea unui şobolan, cu nasul ascuţit şi cu ochi mici şi apoşi. Se uita la ei 

ii 

respirând agitat." 

In toate aceste exemple, se amestecă firea umană cu firea animală, în 
contradicţie evidentă cu învăţătura Bisericii Ortodoxe. 



EVOLUTIONISMUL TEIST 



27 Rudolf Steiner, Esoterismul creştin, ed. Univers Enciclopedic, p 127. 

28 Ibidem, p. 94. 

29 J. K. Rowling, Harry Potter şi piatra filozofală, Ed. Egmont, 2002, p. 92. 

30 J. K. Rowling, Harry Potter, prizonier la Azkaban, Ed. Egmont, 2002, p. 262. 

31 Ibidem, p. 274. 

Având impresia că evoluţia speciilor este un fenomen real, unii 
filosofi au încercat să împace ideea evoluţiei cu învăţătura Bisericii. Aşa a 
apărut evoluţionismul teist. 

Evoluţionismul teist este erezia conform căreia evoluţia speciilor este 
un fenomen real, coordonat de Dumnezeu. 

Evoluţionistul teist Kalomiros afirmă că „ la porunca lui Dumnezeu, 
peştii au început să iasă din mare pe uscat, târându-se, mergând pe 
aripioarele lor şi cu cozile lor, acum în afara apelor şi apoi din nou în ele, 
devenind reptile amfibii, luând diferite forme şi diferite dimensiuni. [...] 
Unele din aceste reptile şi-au dezvoltat la porunca lui Dumnezeu în genele şi 
cromozomii lor, abilitatea manifestată în capacităţi zburătoare, devenind 
primele păsări. " Iar despre om, afirmă următoarele: „ Ca indivizi, nu venim 
oare la existenţă prin evoluţie? 

„Nu trece oare embrionul nostru prin toate nivelele evoluţiei pe care 
le-au urcat animalele? Nu are embrionul uman branhiile ce au produs 
sistemul nostru respirator atunci când noi (adică strămoşii noştri biologici) 
eram încă peşti ce înotau în mare? 

„Harul lui Dumnezeu ne-a făcut să urcăm treptele care ne-au dus din 
ţărână spre organismele unicelulare din apă, apoi spre trilobiţi, după care 
Dumnezeu a luat de mână o creatură goală şi tremurătoare, ce căuta hrană 
şi încerca să scape de fiarele sălbatice, şi a binecuvântat-o insuflăndu-i 
Duhul Vieţii Sale şi a făcut-o suflet spiritual viu, aşezând-o într-o grădină 
sădită anume pentru el. " 

Principalele afirmaţii din erezia evoluţionismului teist sunt 
următoarele: 

1. Evoluţia speciilor este un fapt real, dar ea nu s-a produs prin factori 
întâmplători, ci a fost condusă de Dumnezeu. 

2. Adam este primul om, dar el a avut părinţi animali. 



Alexandros Kalomiros, Sfinţii Părinţi despre originile şi destinul omului şi cosmosului, 
Ed. Deisis, Sibiu, 1998, p. 18. Comentariu: Kalomiros nu prezintă învăţătura Sfinţilor 
Părinţi, ci încearcă să argumenteze evoluţionismul teist prin interpretarea greşită a 
scrierilor Sfinţilor Părinţi. 

33 Ibidem, p. 30. 

34 Ibidem, p. 41. Comentariu: Kalomiros a luat în serios aberanta teorie a lui Haeckel. 

5 Ibidem, p. 40. Comentariu: După părerea lui Kalomiros, acea creatură tremurătoare 
(viitorul om), încerca să scape de fiarele sălbatice. De aici rezultă erezia conform căreia 
fiarele sălbatice (carnivore) existau înainte de căderea protopărinţilor (Adam şi Eva); 
adică Dumnezeu ar fî rânduit ca animalele să se omoare unele pe altele înainte de căderea 
omului în păcat. 

3. Lumea vie (inclusiv firea lui Adam) era de la început stricăcioasă şi 
muritoare. Animalele au murit, s-au descompus şi s-au sedimentat, în zeci de 
milioane de ani înainte de Adam. 

4. Zilele creaţiei sunt ere geologice. 

Din afirmaţiile eretice ale evolutionismului teist rezultă alte 
consecinţe eretice. 

1. Dacă vietăţile ar fi apărut prin evoluţie, ar înseamnă că Sfânta 
Scriptură şi Sfinţii Părinţi prezintă în mod greşit crearea lumii. 

2. Dacă Dumnezeu ar fi realizat evoluţia speciilor, atunci ar fi îngăduit 
amestecarea felurilor de vieţuitoare. 

3. Dacă moartea şi stricăciunea ar fi existat în lume înainte de păcatul 
lui Adam, atunci nu păcatul ar fi cauza morţii, ci Dumnezeu. 



ROLUL EVOLUTIONISMULUI TEIST IN NEW AGE 



Cartea evoluţionistului romano-catolic John Haught, intitulată Ştiinţă 
şi religie, de la conflict la dialog, dă pe faţă intenţiile celor care susţin 
evoluţionismul teist: „Sprijinim întru totul încercările de construire a unei 
teologii evoluţioniste. " 

Se urmăreşte construirea unei noi teologii, compatibile cu 
evoluţionismul. Biologul evoluţionist Julian Huxley, secretar general 
fondator al UNESCO, afirma încă din 1959 că „viziunea evoluţionistă ne dă 
putinţa să întrezărim, chiar dacă nedeplin, direcţiile noii religii despre care 
putem fi siguri că se va ivi, spre a sluji nevoilor erei viitoare. " 

Gravitatea acestei tendinţe a fost sesizată de Părintele Serafim Rose. 
„Aşa cum noul globalism este pasul următor după comunismul ateu, tot aşa 
şi un nou evoluţionism «spiritualizat» este pasul următor după darwinismul 
vechii şcoli. In acest punct ştiinţa se va combina cu religia spre a forma o 
sinteză universală evoluţionistă. Anticreştinismul comunismului marxist şi 
evoluţionismul darwinist slujesc doar ca o pregătire pentru ceva mult mai 



36 John Haught, Ştiinţă şi religie, de la conflict la dialog, Ed. Eonul Dogmatic, Bucureşti, 
2002, p. 99. 

37 Citat de Ieromonahul Damaschin, în prefaţa cărţii Ieromonahului Serafim Rose, Cartea 
Facerii, crearea lumii şi omul începuturilor, Ed. Sophia, Bucureşti, 2001, p. 6. 



46 



rău: un creştinism anti-tradiţionalist care «să amăgească, de va fi cu putinţă 
şi pe cei aleşi (Matei 24, 24).»" 38 



ÎMPOTRIVA evolutionismului teist 



împotriva evolutionismului teist aducem următoarele învăţături: 

Sfântul Ioan Gură de Aur spune: „A nu crede în cele scrise în 
dumnezeiasca Scriptură, ci a introduce altele din mintea ta, socot că acest 
lucru aduce mare primejdie pe capul celor ce îndrăznesc să facă aceasta." 

Sfântul Ignatie Briancianinov ne învaţă astfel: „Sfântul Duh, care a 
grăit prin prooroci şi apostoli cuvântul lui Dumnezeu, 1-a tâlcuit prin Sfinţii 
Părinţi. Atât cuvântul lui Dumnezeu, cât şi tâlcuirea lui sunt dar al Sfântului 
Duh. Numai această tâlcuire o primeşte Sfânta Biserică Ortodoxă! Numai 
această tâlcuire o primesc adevăraţii ei fii! Cel ce tâlcuieşte după bunul plac 
Evanghelia şi întreaga Scriptură, leapădă prin aceasta tâlcuirea ei de către 
Sfinţii Părinţi, de către Sfântul Duh. Cel care leapădă tâlcuirea de către 
Sfântul Duh, leapădă, fără nici o îndoială, însăşi Sfânta Scriptură." 40 

Sfântul Vasile cel Mare nu acceptă interpretarea alegorică a 
evenimentelor din cele şase zile ale Facerii. „Trebuie să spunem un cuvânt şi 
despre învăţaţii noştri din Biserică; aceştia vorbesc despre despărţirea 
apelor; şi, sub pretextul unei învăţături duhovniceşti şi al unor gânduri 
mai înalte, au recurs la alegorie, zicând că prin ape se înţeleg, în chip 
figurat, puterile spirituale... Să respingem cuvintele acestea, ca pe nişte 
interpretări făcute în vis, şi ca pe nişte basme băbeşti! Să înţelegem prin 
apă, apa." 41 „Eu când aud că Scriptura zice: «iarbă», înţeleg iarbă; când aud 
«plantă», «peşte», «fiară», «dobitoc», pe toate le înţeleg aşa cum sunt 
spuse." 42 



Ieromonah Serafim Rose, Cartea Facerii, crearea lumii şi omul începuturilor, Ed. 
Sophia, Bucureşti, 2001, p. 378. 
' 9 Sfântul Ioan Gură de Aur, Omilii la Facere, I, Ed. IBMBOR, Bucureşti, 1987, p. 152. 

40 Sfântul Ignatie Briancianinov, Experienţe ascetice, voi. I, Ed. Sophia, Bucureşti, 2000, 
p. 115. 

41 Sfântul Vasile cel Mare, Omilii la Hexameron, trad. pr. D. Fecioru, Ed. IBMBOR, 
1986, p. 107-108. 

42 Ibidem,p. 170. 

„Cei care folosesc interpretarea alegorică au încercat să dea credit 
Scripturii, punând pe seama ei propriile lor idei, schimbând sensul cuvintelor 
Scripturii cu folosirea unui limbaj figurat. înseamnă însă să te faci mai 
înţelept decât cuvintele Duhului, când, în chip de interpretare a Scripturii, 
introduci în Scriptură ideile tale." 43 

Sfântul Efrem Şirul ne spune la fel în Tâlcuire la Cartea Facerii: 
„Nimenea să nu creadă că zidirea cea de Şase Zile este o alegorie; 
tot aşa, nu este îngăduit a zice, că ceea ce pare, potrivit celor istorisite, a fi 
fost zidit în şase zile, a fost zidit într-o singură clipă, şi, de asemenea, că 
unele nume înfăţişate în acea istorisire fie nu înseamnă nimic, fie înseamnă 
altceva. Dimpotrivă, trebuie să ştim că întocmai cum cerul şi pământul ce s- 
au zidit întru început sunt chiar cerul şi pământul, iar nu altceva ce s-ar 
înţelege sub numele de cer şi pământ, tot aşa, tot ce altceva se zice a fi fost 
zidit şi tocmit cu rânduială după zidirea cerului şi a pământului, nu sunt 
numiri goale, ci însăşi fiinţa firilor zidite corespunde puterii numelor 

„44 

acestora. 

Despre crearea plantelor, Sfântul Vasile cel Mare spune: 
„«Să răsară pământul!» Gândeşte-mi-te că aceste puţine cuvinte şi 
această poruncă scurtă au făcut ca pământul cel neroditor să odrăslească 
dintr-o dată şi să se pornească spre naşterea de roade." 45 „Şi într-o clipită 
de vreme, pământul, ca să păzească legile Creatorului, începând cu 
odrăslirea, a trecut plantele prin toate fazele lor de creştere, şi le-a adus 
îndată la desăvârşire." 46 

Iar despre păstrarea felului vieţuitoarelor, Sfântul Vasile spune: 
„Colţişorul trestiei nu odrăsleşte măslinul, ci din trestie iese altă trestie, iar 
din seminţe răsar plante înrudite cu seminţele aruncate în pământ. Şi astfel, 
ceea ce a ieşit din pământ la cea dintâi naştere a plantei, aceea se păstrează şi 
până acum; iar prin răsărirea în continuare se păstrează felul." 47 



43 Ibidem,p. 171. 

Sfântul Efrem Şirul, Tâlcuire la Cartea Facerii, I, în The Works ofOur Father among 
the Saints, Ephraim the Syrian, voi. 6, Moscova Theological Academy, Sergiev Posad, 
voi. 6, p. 282, citat de Ieromonahul Serafim Rose, în Cartea Facerii, crearea lumii şi 
omul începuturilor, Ed. Sophia, Bucureşti, 2001, p. 58. 

45 Sfântul Vasile cel Mare, Omilii la Hexameron, trad. pr. D. Fecioru, Ed. IBMBOR, 
1986, p. 120. 

46 Ibidem, p. 124. 

47 Ibidem, p. 120. 

Despre zilele creaţiei, Sfântul Ioan Gură de Aur spune: „Dumnezeu a 
numit sfârşitul luminii seara, iar sfârşitul nopţii dimineaţa; şi pe amândouă 
le-a numit zi, ca să nu ne înşelăm, nici să socotim că seara este sfârşit zilei, 
ci să ştim bine că lungimea amândorura face o zi." 48 

Iar cuviosul Ioan de la Valaam spune următoarele: „Un misionar 
academician mi-a spus: «In istoria Facerii dumnezeieşti trebuie să înţelegem 
cuvântul ziuă ca milioane de zile.» Sărmanul misionar! El şi-L închipuie pe 
Făcătorul Atotputernic ca fiind foarte neputincios, ca unul care are nevoie de 
milioane de zile pentru a crea." 49 

Despre faptul că Dumnezeu 1-a făcut pe om luând ţărână din pământ, 
Sfântul Ioan Gură de Aur ne învaţă astfel: „A făcut, - spune Scriptura - 
Dumnezeu pe om luând ţărână din pământ. Ce spui? A făcut pe om luând 
ţărână din pământ? Da, ne răspunde dumnezeiasca Scriptură. Şi n-a spus 
simplu «pământ», ci «ţărână», ca şi cum a spus partea cea mai proastă şi mai 
de puţin preţ din pământ. 

Mari şi ciudate ţi se par cele spuse! Dar dacă te gândeşti cine e 
Creatorul, n-ai să te mai îndoieşti de ce s-a făcut, ci ai să te minunezi şi ai să 
te închini puterii Creatorului. Iar dacă ai vrea să le cercetezi pe toate cu 
slăbiciunea gândurilor tale, e firesc să-ţi treacă prin minte şi aceea că din 
pământ nu se poate face niciodată trup omenesc, ci doar oale şi ulcele, trup 
ca acesta al nostru, niciodată! Vezi, că dacă nu avem în minte puterea 
Creatorului şi dacă nu potolim propriile noastre gânduri care dau la iveală 
marea noastră slăbiciune, nu putem primi înălţimea spuselor Scripturii?" 50 

Aşa ne învaţă şi Sfântul Ioan Damaschin: „Cuvântul Adam se 
tălmăceşte: făcut din pământ; şi este neîndoielnic că firea omului este făcută 
din pământ, pentru că a fost plăsmuit din pământ." 51 

Iar despre nobleţea sufletului nostru, tâlcuind cuvintele „şi a suflat în 
faţa lui suflare de viaţă", sfântul Ioan Gură de Aur spune: „Având, dar, în 
minte acestea toate şi gândindu-ne la nobleţea sufletului nostru, să nu facem 
nici o faptă nevrednică de el, să nu-1 murdărim cu fapte urâte. Să nu-1 
coborâm, supunându-1 trupului!" 52 



48 Sfântul Ioan Gură de Aur, Omilii la Facere, I, Ed. IBMBOR, Bucureşti, 1987, p. 63. 

Cuviosul Ioan de la Valaam, Fericirile, Ed. Anastasia, 1997, p. 186. 

Sfântul Ioan Gură de Aur, Omilii la Facere, I, Ed. IBMBOR, Bucureşti, 1987, p. 143. 

Sfântul Ioan Damaschin, Dogmatica, Ed. Scripta, Bucureşti, 1993, p. 115. 

Sfântul Ioan Gură de Aur, Omilii la Facere, I, Ed. IBMBOR, Bucureşti, 1987, p. 145. 

Părintele Dumitru Stăniloae spune: „Omul, după învăţătura creştină, e 
adus la existenţă de la început ca spirit întrupat, sau ca unitate constituită din 
suflet şi trup, printr-un act creator special al lui Dumnezeu. Pentru aceasta 
trebuia să existe lumea ca natură, dar omul nu e opera naturii, deşi e legat 
de ea... Actul de creare a omului se deosebeşte de actul de creare a naturii 
chiar şi în componenta lui referitoare la trup. Dumnezeu a făcut trupul 
«luând ţărână din pământ», deci n-a poruncit simplu pământului să-1 
producă, dându-i putere în scopul acesta. Prin aceasta a deosebit trupul de 
restul naturii, mai mult decât se deosebesc trupurile diferitelor animale, de 
natură. A făcut trupul pentru suflet înrudit în mod special cu Dumnezeu." 

Părintele Dumitru Stăniloae ne învaţă că „Dumnezeu, ca iubire, 
lucrează totdeauna cu iubire. Iar iubirea nu creează nici un rău. Robia lui 
Adam este urmarea naturală a înfrângerii lui, durerea lui este rezultatul 
fiziologic al traumatizării proprii prin deviere de la drumul lui şi moartea 
este rezultatul depărtării de Dumnezeu. A socoti pe Dumnezeu cauza 
durerii şi a morţii este o rătăcire esenţială, o adevărată injurie la adresa 
Lui. Pe plan soteriologic, ea este o adevărată erezie, căci privează Crucea 
lui Hristos de conţinutul ei real istoric şi antropologic, care e cel al victoriei 
asupra satanei, şi o preface în simplu instrument al durerii şi al îmblânzirii 
«mâniei lui Dumnezeu»." 54 

„Concepţia scriptural-patristică socoteşte întrgul celor Şase Zile ale 
Facerii ca pe un şir de lucrări dumnezeieşti; concepţia ştiinţifică 
uniformistă socoteşte că la originea tuturor lucrurilor (atât cât cred savanţii 
că poate fi ea urmărită) nu se află nimic altceva decât procese naturale. Nu 
se pot găsi păreri mai diferite decât acestea, şi orice amestec al celor două 
nu poate fi decât un lucru arbitrar şi fantezist." 55 

